HRW: Ўзбекистон инсон ҳуқуқлари борасида янги саҳифа очди\n18:54 12 Июл 2020\n17:17 06.12.2017 Ҳавола олиш\nHuman Rights Watch ташкилоти Ўзбекистон қамоқхоналаридан 16 нафар сиёсий маҳбуснинг озод қилинишини олға силжиш деб атади\nТОШКЕНТ, 6 дек — Sputnik. Сўнгги вақтда Human Rights Watch халқаро ҳуқуқни ҳимоя қилиш ташкилоти ва Ўзбекистон ҳукумати ўртасида нозик мавзулар бўйича мулоқот ўрнатишга эришилди.\nHRWнинг Марказий Осиё бўйича тадқиқотчиси Стив Свердловнинг Podrobno.uz мухбирига айтишича, президент Шавкат Мирзиёев ташкилотнинг мамлакатдаги фаолияти кенгайишини қўллаб-қувватламоқда.\nҲуқуқ ҳимоячиси Ғанихон Маматхонов озод этилди\nТошкентда Human Rights Watch (HRW, "Инсон ҳуқуқлари қўриқчиси") офиси 1996 йилда очилганди. Аммо 2010 йил декабрда Ўзбекистон Адлия вазирлиги HRW ваколатхонасини ёпиш бўйича Олий судга даъво киритган. 2011 йил июнда даъво қондирилган.\nЕтти йиллик танаффусдан сўнг ҳукумат HRW делегацияга мамлакатга киришга ижозат берди ва улар "илгари бўлмаган кўплаб ижобий ўзгаришларни" ўз кўзлари билан кўришга имкон яратилди.\n"Биз Шавкат Мирзиёев раҳбарлиги остида кейинги 14 ойда қилинган саъй-ҳаракатларни янада кучайтириш ва давом эттириш борасида тавсиялар берамиз", — деди Свердлов.\nТашкилот Мирзиёевнинг мамлакатда Инсон ҳуқуқлари бўйича БМТ олий комиссари ваколатхонасини очиш таклифини олқишлайди.\n"Шуни айтишни истардимки, қатор музокаралардан сўнг замон дарҳақиқат ўзгарибди. Менга ҳеч ким: "Стив, агар бу ерда ишлашни истасангиз, камроқ танқид қилинг", демади. Бизнинг ишимизга ҳеч қандай аралашув бўлмади. Албатта, биз Ўзбекистон қонунчилигини ҳурмат қиламиз ва мандатимиз доирасида иш олиб борамиз: ишлаётган мамлакатимизда инсон ҳуқуқларини ўрганамиз, тавсиялар берамиз. Шу сабабли ўзбек тилини ўрганмоқдаман ва суҳбатдошларим ҳолатини яхшироқ тушунишга ҳаракат қилмоқдаман", — деди HRW эксперти.\nБМТ Инсон ҳуқуқлари бўйича Олий комиссари Мирзиёевга миннатдорлик билдирди\nСтив Свердловнинг фикрича, ўзбек жамияти ҳаётида ўзгаришлар юз берганини ифодаловчи уч асосий жиҳат мавжуд. У биринчи навбатда президент қабулхоналари туфайли одамларда муаммоларни самаралироқ ҳал этиш имконияти пайдо бўлганини қайд этди. Шунингдек, сиёсий фаолларнинг озод қилиниши ва маҳаллий ОАВ фаолиятидаги ўзгаришлар ҳам эътибордан четда қолмади.\nШу боис HRWнинг Ўзбекистон ҳақидаги сўнгги ҳисоботлари икки йил илгаригисидан анча фарқ қилади.\n"Тилга оладиган ижобий жиҳатлар бор. Биз янги ҳукумат ва фуқаролар орасидаги бўшлиқ камайиб бораётганлигини кузатмоқдамиз. Бу жараёнга айниқса президентнинг виртуал қабулхонаси катта таъсир кўрсатмоқда", — деди суҳбатдош.\nСвердлов Ўзбекистон ҳукумати халққа қулоқ сола бошлади, деб ҳисоблайди. Президентнинг амалдорлар халққа яқин бўлиши ва ижтимоий тармоқлардан фойдаланишлари кераклиги ҳақидаги сўзлари давлат раҳбарининг ҳокимият вакиллари қандай ишлашлари лозимлиги ҳақида яққол қарашга эга эканлигини кўрсатади.\n"Бу ҳақда илгари ҳам гапирилган, лекин ҳозир амалда кўринмоқда", — деди у.\nИнсон ҳуқуқлари бўйича олий комиссар Ўзбекистонни олқишлади\nHRWнинг ҳисоботига кўра, кейинги 14 ой давомида Ўзбекистонда 16 нафар сиёсий фаол қамоқхоналардан озод қилинган. Бу олдинга силжиш деб баҳоланмоқда.\n"Бу аҳамиятга эга рақам. Биз ҳукумат билан "сиёсий маҳбус" атамаси борасида ҳам мулоқотга киришганмиз. Бу ҳукумат учун нозик масала эканлигини тушунамиз, лекин улар мана шундай мавзу бўйича ҳам биз билан мулоқот олиб бораётганидан мамнунмиз. Бу суд тизимини кузатиб бораётган инсонларга умид бағишлайди", — деди Свердлов.\nТашкилот олдинга силжиш бўлаётганини кўраётган учинчи соҳа бу долзарб мавзуларни ёрита бошлаган ОАВ фаолиятидир. Масалан, жонли эфирларда пахта теримида мажбурий меҳнатга йўл қўйилмаслиги ҳақида кўрсатувлар берилди.\nHRW ўзининг мустақил мақомга эга эканлигини, инсон ҳуқуқлари соҳасидаги тадқиқотларга халал бериши мумкинлиги боис ҳеч қандай ҳукумат тузилма томонидан молиялаштирилмаслигини таъкидлайди.\nСаидов: Human Rights Watch Ўзбекистонда ҳозирча офис оча олмайди\n"Бизнинг офисимиз Нью-Йоркда жойлашган, лекин биз Америка ташкилоти эмасмиз, биз ҳақиқатан Америка ёки бошқа давлат ҳукуматидан мустақил ташкилотмиз ва инсон ҳуқуқлари ҳақида бонг урувчи танқидий овоз бўлиб қоламиз", — деди суҳбатдош.\nМулоқот ўрнатилганидан сўнг ташкилот сермаҳсул ҳамкорлик давом этишига умид қилмоқда. Шу боис ҳамкорликда Олий суд қарори масаласи ўрганилмоқда.\nСвердловнинг фикрича, турли учрашув ва музокаралар давомида Ўзбекистон ҳукумати HRWга мамлакатда мунтазам асосда фаолият олиб бориши учун имконият яратиб бериш борасида сиёсий иродасини намойиш этди.\nОфиснинг очилиши янги сиёсий муҳитда қандай қарор қабул қилишни ўйлаётган бошқа ташкилотлар учун муҳим воқеа бўлади. Свердлов ҳар икки томон мавжуд тўсиқлар бартараф этилиши учун ҳамкорликда иш олиб боришига ишонч билдирди.


21 январ 2018, Тошкент вақти: 23:32\nАндижондаги "Водий Садоси" ("Водий Садоси ЁТРК") ёшлар телерадиокомпанияси раҳбарияти Ўзбекистон миқёсида янги телевидение очишга қарор қилиши ортидан бу телевидениенинг кўплаб ходимлари ишдан бўшатилган. Озодлик суҳбатлашган маҳаллий журналистларга кўра, телевидение ходимлари ўз касбий фаолиятларини давом эттира олмасликларидан хавотирга тушганлар. Телерадиокомпания раҳбарияти март ойида Ўзбекистон миқёсида янги телевидени очаётганини эълон қилганди.\nОзодликка бу ҳақда маълум қилган маҳаллий журналистлардан бирининг айтишича, апрель ойи охирида телевидениенинг Андижондаги ўндан зиёд ходимидан "ишдан бўшаш тўғрисида ихтиёрий-мажбурий" ариза ёзиб олинган:\n"Апрель ойи охирларида телевидениеда ишлайдиган ходимларнинг аксаридан ишдан ўз ихтиёри билан бўшаши тўғрисида ариза ёзиб олинган. Уларга телевидение ўз фаолиятини Тошкентда давом эттиради, дейишган. Иш қайта тикланса, яна оламиз, дейишган. Мана икки ой бўлаяпти телевидениеда ишлаган ўндан зиёд журналист ва техник ходим бекор юрипти," деди Озодлик суҳбатлашган андижонлик журналист.\nБу хабарни телевидение собиқ ходимлари тасдиқлади.\nАндижонлик журналистнинг билдиришича, телевидениеда ишлаганлар "тушкунликка тушиб қолишган":\n"Биз бу телевидениенинг тамал тошини қўйганмиз. Энди керак бўлмай қолдик. Шу ишларни Андижонда қилишса ҳам бўларди-ку. Бу телевидениени жудаям яхши кўрардик. Ҳамкасблар жудаям тушкунликка тушиб қолишган," деди телевидениеда ишлаган журналистлардан бири.\nШу йил март ойида "Водий Садоси ЁТРК" раҳбарияти "Зўр ТВ" номли ёшларга мўлжалланган янги телеканал очишга қарор қилганди.\nБутун Ўзбекистонни қамраб олишга қаратилган янги телевидение "Водий Садоси ЁТРК" ўрнини эгаллаши айтилди.\n"Водий Садоси ЁТРК" кўрсатувлари қарийб чорак асрдан буён уч мамлакат - Ўзбекистон, Тожикистон ва Қирғизистоннинг Фарғона водийсидаги ҳудудларига узатиларди.\nКузатувчиларга кўра, икки тўлқинда узатилган "Водий Садоси" ёшлар телеканали Фарғона водийсидаги нодавлат телеканаллар орасида энг кўп томошабинга эга бўлган.\nТелевидение ходимларидан бири уларнинг кўрсатувларини 2010 йилда ўн миллионга яқин одам томоша қилганини айтди.\nАсосан ёшларга мўлжалланган ва мусиқий йўналишда бўлган "Водий Садоси" ёшлар телеканали 2015 йил январида ўз эфирини ўша пайт иш бошлаган MY5 ("Менинг юртим 5") телеканалига бўшатиб берди.\nКейинчалик иккинчи тўлқиндаги "Водий Садоси" ўрнини Uzreport канали эгаллади.\nMY5 телеканали собиқ НТТ ва ТВ-Марказ базасида очилгани иддао қилинади.\nБу ўзгаришлар ортидан йигирмадан ортиқ маҳаллий журналист ва техник ходим ишсиз қолди.\n"Водий Садоси" ёшлар телевидениеси ходимига кўра, бу янгилик Озодликда ёритилиши ортидан телевидени ходимларининг аксари ўз ишига қайта тикланган эди.\nАммо, унинг илова қилишича, бу гал ишсиз қолган журналист ва техник ходимлар орасида ўтган йил ишдан бўшатилган ходимлар яна бор.\nАпрель ойи охирида ишдан бўшатилган журналистларга "Водий Садоси" маъмурияти на молиявий ва на маънавий жиҳатдан қўллаб-қувватлаган.\nОзодлик айни ҳолат юзасидан "Водий садоси" ЁТРК раҳбариятидан ҳозирча изоҳ ололмади.


Қирғизистонда ҳибсга олинган сиёсатчи Жеиш Молдокматов очлик эълон қилди\nҲибсга олинган Жениш Молдокматов 26 июлдан бери очлик эълон қилмоқда. Бу ҳақда мухолифатдаги сиёсатчининг ёрдамчиси, «Турон» партияси аъзоси Эрлан Бекчоро ўғли хабар қилди.\nУнга кўра, 26 июль куни Жениш Молдокматовга Жиноят кодексининг 264-моддаси 1-қисмида («Оммавий тартибсизликларни ташкил этиш») назарда тутилган жиноятни содир этганликда гумон қилинганлиги тўғрисида билдиришнома берилган. Ўзига қарши бошқа жиноий ишдан норози ҳолда, у очлик эълон қилишга қарор қилди.\nЭрлан Бекчоро ўғлининг сўзларига кўра, у 26 июль куни Жениш Молдокматов билан суҳбатлашди ва у сўроқ қилиш протоколига, шунингдек унга топширилган жиноятда гумон қилинганлиги тўғрисида билдиришномага имзо чекмайди.\nЖениш Молдокматов 2021 йил 6 майда ҳибсга олинган. Ички ишлар вазирлиги уни Жиноят кодексининг 245-моддаси («Бино ва иншоотларни тортиб олиш») билан жиноят содир этганликда гумон қилмоқда. 1 июль куни Бишкек шаҳрининг Первомайский туман суди ҳибсда сақлаш муддатини 6 сентябргача узайтирди.\nСиёсатчининг ўзи унинг ҳибсга олинишини Президент Садир Жапаров қабул қилган қарорларни танқид қилгани учун сиёсий таъқиб деб билади.\nЖениш Молдокматов 2010 йилларда фаол сифатида танилган. Кейинчалик у Замандаш партиясини бошқарган ва 2020 йилги парламент сайловларида қатнашган. Бу йил бошида у “Замандаш” партиясини тарк этиб, яна бир сиёсий ташкилот — Туроннинг раҳбарига айланди.


Жанубдан Шимолга 113 оила кўчди\nЖанубий Қозоғистон вилоятидан 36 оила Шимолга отланди. Улардан ҳозирча икки оила Ақтўғай туманига бориб жойлашса, қолганлари у ердаги шарт-шароит билан танишиб, имкониятларни кўриб қайтиш ниятида.\nСариоғоч тумани Абай овулининг фуқароси Сейдали Аширбаев бундан бир ой аввал ушбу туманга бориб, бу ердаги вазиятни ўз кўзи билан кўриб қайтганди. Унинг айтишича, туман қишлоқ хўжалигини ривожланитирмоқчи. Ҳозирда у қулай об-ҳаво ва унумли ер ҳамда техникадан фойдаланиб экин экишни мўлжалламоқда.\nШимолга кўчаётган фуқароларни вилоят иш билан таъминлашни мувофиқлаштириш ҳамда ижтимоий дастурлар бошқармасининг раҳбари Мухит Ўтаршиев етакчилигидаги гуруҳ кузатиб қўйди. Бошқарма раҳбарининг айтишича, бу йил 113 оила шимолга кўчган. Вилоят фуқаролари, яъни мамлакатимизнинг иш жойлари кўп ҳудудларига кўчиб борган оилалар Шимолнинг Айиртау, Ақжар, Жумабаев, Есил ҳамда Уалиханов туманларига бориб жойлашади.\nТанланган Павлодар, Қўстанай, Шимолий ҳамда Ғарбий Қозоғистон вилоятларига кўчиб борганларнинг ичида жанубликлар кўп, дейишди бошқарма мутахассислари. Уларнинг аксарияти қишлоқ хўжалиги соҳасини ривожлантирмоқда.\nАйтганча, вилоятдан Шимолий минтақага кўчишга ният билдирганлар сони кўпайиб келмоқда. Соҳага жавобгарлар кўчиб борган фуқароларни аввало бошпана билан таъминлаб, ишга жойлаштиради. Бу йил кўчиб борган оиланинг ҳар бир аъзосига ойлик ҳисоб кўрсаткичи миқдорида, тахминан 80 минг тенге бир марталик ёрдам берилади.\nШунингдек, бир йилгача яшайдиган уйининг ижара ҳақи ва коммунал тўловлари тўлаб берилади.\nС. ШАРИФБОЕВА, 2017-08-23, 19:14 166


Экология қўмитаси матбуот котиби ишдан бўшашга мажбурланмоқда. У Раматов бўйича «ғалати топшириқ»ни бажаришга кўнмагани учун босимга учраганини айтмоқда\n2 феврал куни Экология ва атроф-муҳитни муҳофаза қилиш давлат қўмитасининг кенгайтирилган ҳайъат йиғилишида қўмитанинг бир қатор ходимлари ишдан олинган. Бу ҳақда қўмита матбуот хизмати раҳбари Бунёд Абдуллаев Kun.uz’га маълум қилди.\n«30 январ куни Ўзбекистон президенти администрацияси раҳбари ўринбосарлари қўмитага келиб йиғилиш ўтказди. Унда қўмитанинг асосан ўрта бўғин фаолияти кескин танқид остига олинди. Яъни экология соҳасидаги барча камчиликлар ўрта бўғинда эканлиги таъкидланди. 2 феврал куни эса бош вазир ўринбосари Очилбой Раматов ва у бошчилигидаги комплекс раҳбарлари, вазир ҳамда вазир ўринбосарлари иштирокида кенгайтирилган ҳайъат йиғилиши чақирилди.\nБу йиғилишда 6 нафар бошқарма бошлиқлари ишдан олинди. Жумладан, ўша куни ишдан кетади дейилганлар рўйхатида қўмитанинг Атмосфера ҳавосини муҳофаза қилиш бошқармаси бошлиғи Умиджон Абдужалилов, Сув, ер ресурслари ва ер ости бойликларини муҳофаза қилиш бошқармаси бошлиғи Собир Машрабов, Халқаро алоқалар ва ҳамкорлик бўлими бошлиғи Жаҳонгир Толипов, юрист Даврон Холмуҳаммедов ва Қашқадарё вилоят бошқарма бошлиғи Ғанишер Иброҳимов ҳамда менинг исм-фамилиям бор эди», дейди Абдуллаев.\nМатбуот котибининг айтишича, ўзининг ҳам бу «рўйхатга тушиб қолиши»га икки ҳафта аввал «юқоридан келган ғалати топшириқ» сабаб бўлиши мумкин. У бу топшириқни Транспорт вазирлигининг масъул ходимидан олганини маълум қилди.\n«Икки ҳафта аввал Ўзбекистон Транспорт вазирлигидан шахсий телефон рақамимга қўнғироқ бўлди. Қўнғироқда ўзини «Раматовнинг маслаҳатчисиман» деб таништирган киши менга бош вазир ўринбосарининг ижобий имижини шакллантириш мақсадида алоҳида штаб ташкил қилингани ҳамда биз ҳам шу имижни яхшилаш учун ҳафтанинг ҳар жума куни улар тасдиқлаган мавзу бўйича маълумот бериб туришимиз кераклигини буюрди.\nМаслаҳатчининг айтишича, кейинроқ штабга тўпланган бу маълумотлар барча оммавий ахборот воситаларига уларнинг номидан тарқатилар экан.\nҲозир сиёсий жараёнлар олдида турибмиз. Мен табиийки, бундан шубҳаландим, чунки ҳозир сайлов жараёнлари яқинлашмоқда. Шу сабаб мен унга раҳбарият томонидан қандайдир топшириқлар бўлсагина уни бажаришимни айтдим.\n«Раматовнинг маслаҳатчиси» эса: «Мени тўғри тушунмадингиз шекилли, «Кабмин»даги кураторингизга айтаман, ўзи гаплашади», дея телефонни ўчириб қўйди.\nОрадан кўп ўтмай менга энди Вазирлар Маҳкамасидаги «кураторимиз» Баҳодир Шукуров телефон қилди (Баҳодир Шукуров Вазирлар Маҳкамасида бош мутахассис вазифасида ишловчи мутахассис – таҳр.)», дейди Абдуллаев.\n«У менга штаб бошлиғи (маслаҳатчи) берган топшириқларни сўзсиз бажаришимни буюрди. Мен бу бўйича фақат ёзма топшириқ келсагина иш бошлашимни айтдим.\nБаҳодир Шукуров эса ёзма топшириқ бўлмаслиги, шу қўнғироқ менга ёзма топшириқлигини айтди. Унга яна аввалги жавобимни такрорлаганимдан кейин телефонни жаҳл билан қўйиб қўйди», дейди Бунёд Абдуллаев Kun.uz мухбири билан суҳбатда.\nАбдуллаев ҳозирда қўмита раҳбарияти билан муносабатлари анча таранглашганини, қўмита раиси ва кадрлар бўлими бошлиғи ишдан бўшаш ҳақида ариза ёзиб беришни талаб қилиб, унга босим ўтказаётганини таъкидлади.\n«Мен сабабсиз ариза ёзмаслигимни айтяпман. Ўйлайманки, шунчаки сабабсиз ишдан бўшаб кетмайман. Ўзбекистонда меҳнат қонунчилиги ишлашига ишонаман», деди Абдуллаев.\nKun.uz тез орада Бунёд Абдуллаев билан мавзу юзасидан батафсил интервью уюштиришни мўлжаллаган.\nЭкология ва атроф-муҳитни муҳофаза қилиш давлат қўмитасига 2020 йил мартидан раислик қилган Шавкат Абдураззоқов 2020 йил сентябрида Наманган вилояти ҳокимлигига ўтказилгач, унинг ўрнини Алишер Мақсудов эгаллаганди. 2020 йил апрелидан буён қўмита раисининг биринчи ўринбосари бўлиб ишлаган Нарзулло Обломуродов 2021 йил 1 февралида Ўзбекистон Экологик партиясининг янги раиси этиб сайланди.\nОчилбой Раматов 2002 йилдан 2016 йилгача «Ўзбекистон темир йўллари»га раҳбарлик қилган, 2016 йил декабридан буён бош вазирнинг биринчи ўринбосари лавозимида ишлаб келади. У ҳукуматда ҳудудларни комплекс ривожлантириш ва коммунал соҳа, экология, атроф-муҳитни муҳофаза қилиш, транспорт, капитал қурилиш ва қурилиш индустрияси масалалари комплексининг раҳбари сифатида йирик қурилиш лойиҳаларига маъсул шахс ҳисобланади.\nБунёд Абдуллаев 2020 йилнинг май ойида Экология ва атроф-муҳитни муҳофаза қилиш давлат қўмитасининг ахборот сиёсати бўйича маслаҳатчиси – матбуот котиби этиб тайинланганди. Аввал «Ҳуррият» ва «Жамият» газетаси мухбири, Ўзбекистон Миллий ахборот агентлигида шарҳловчи, етакчи муҳаррир, бош муҳаррир ўринбосари бўлиб ишлаган. Шунингдек, Ислом Каримов номидаги илмий-маърифий ёдгорлик мажмуасида ҳамда Президент Администрацияси ҳузуридаги Иқтисодий тадқиқотлар ва ислоҳотлар маркази етакчи илмий ходими сифатида фаолият кўрсатган.\nЭкология қўмитаси Хонободдаги аэродром бўйича ўрганиш олиб борилаётганини маълум қилди\nТўдакўл соҳилидан йирик мавжудот топилгани ҳақидаги хабарлар рад этилди\nЭкология қўмитасининг босимга учраган матбуот котиби ишдан кетишга мажбур бўлди


25 июн 2022, Тошкент вақти: 05:46\nЎшдаги Бобур номидаги академик театрда Алишер Навоий ижодига бағишланган кеча.\nҚирғизистондаги ягона ўзбек санъат даргоҳи бўлган Заҳириддин Муҳаммад Бобур номидаги академик театр сўнгги 20 йилда биринчи марта Ўзбекистонга бир ҳафталик гастролга таклиф қилинди.\nБобур номидаги академик театр раҳбари Набижон Мамажоновнинг Озодлик радиосига айтишича, 10 февралдан 17 февралгача давом этадиган гастроль давомида Андижон, Фарғона ва Наманганда "Манас" спектакли намойиш этилади.\nҚирғизистондаги ягона ўзбек театрининг гастролларини Ўзбекистон ҳукумати молиялаштирмоқда.\n- Айнан Андижон, Фарғона ва Наманган сафарида биздаги йўл харажатлари, ётоқхона харажатлари, емоқ-ичмоқ харажатларини Ўзбекистон Маданият вазирлиги ўз зиммасига олди. “Дўстлик” постидан ўтганимиздан кейин юк машинаси келиб, бизнинг декорацияларимиз юкланади. Ўша ергача биз ўз машинамизда етиб оламиз. У ердан махсус машиналар келиб, коллективимизни Андижонга олиб кетади, - деди Набижон Мамажонов.\nГастроль Ўзбекистон ҳукумати таклифи билан амалга оширилмоқда.Театр жамоаси 10 февралда Андижонда, 14 февралда Наманганда ва 15-16 февраль кунлари Фарғонада бўлади.\nНабижон Мамажоновга кўра, 16 февраль куни Фарғонада Ўзбекистон ва Қирғизистон бош вазирлари раҳбарлигидаги расмий делегациялар учрашади. Мазкур тадбирдан сўнг театр жамоаси 17 февралда Ўшга қайтади.\nНабижон Мамажоновнинг айтишича, бундан аввал Бобур театри Ўзбекистонга 20 йил аввал сафар қилган эди.\n- Адашмасам, 20 йиллар аввал бўлган. Ўшанда “Чингизхон”, “Соҳибқирон Амур Темур” ва “Жаннатга йўл” деган спектакллар олиб борилган театр томонидан. Алоқаларимиз ками билан 20 йилдан бери узилиб қолган эди, - дейди Набижон Мамажонов.\nТеатр раҳбари ҳозирда Ўзбекистон Маданият вазирлиги Бобур театрига Пиримқул Қодировнинг “Бобур туғёни” асарини саҳналаштиришга моддий кўмак кўрсатаётганини айтди:\n- Асар кийимларини Ўзбекистон Маданият вазирлигига қарашли цехлар тикиб беради. Бош рассом ҳам Акмалжон деган укамиз. Туркистон санъат саройининг бош рассоми, декорацияни ўша йигит қилаяпти. Бу спектакль 20 апрелга топширилади. Ўзбекистондан расмий делегация келиб, қабул қилади ва кейин Тошкентга таклиф қилиш режалари бор экан. Тошкентда спектаклга кийимлар тикишни бошлашди. Ҳозир Тошкентда декорация устида иш олиб борилаяпти. 5 апрелга буюртмалар асосида Тошкентда тикилган кийимлар, декорациялар бизга юбориладиган бўлди. Мутахассисларнинг ўзлари келиб, саҳнада тайёрлар ўрнатиб беришадиган бўлди, - деди Набижон Мамажонов.\nСуҳбатдошимизга кўра, келажакда Андижон, Наманган ва Фарғона театрларининг Ўшга ташрифи кутилмоқда.\n16 январь куни Ўшга сафар қилган Ўзбекистон бош вазири ўринбосари Адҳам Икромов Бобур номидаги ўзбек академик драма театрига борган эди.\nТеатр жамоаси билан учрашган Адҳам Икромов ўзбек театрига моддий ва маънавий кўмак кўрсатилишини ваъда қилган эди.\nҚирғизистоннинг Ўш шаҳрида Навоий таваллуд куни нишонланди


“Нефтчи”: Машғулотлар бошланди, таркибда янги ўйинчилар бор / CHAMPIONAT.asia\n00:22Ўзбекистон U-16 - Саудия Арабистони U-16 0:1. Ўсмирларимиз Осиё чемпионатига йўлланма олишолмади 10 00:04"Қизилқум" - "Олмалиқ" учрашувидан фотожамланма 3 23:58Спортчилар ижтимоий тармоқларда 1 23:40Испания чемпионати. “Сельта” сафарда тўртта гол урди, “Лас-Палмас” мағлубиятга учради 3 23:27“МЮ” яқин кунларда Де Хеа билан шартномани узайтиради 4 23:09Россия чемпионати. “Зенит” сафарда “Краснодар”дан устун келди 0 23:01Фолланднинг “дубл”и “Байер”га йирик ғалаба келтирди 2 22:52“Севинч” кубок учун курашни чорак финалдаёқ якунлади 3 22:42Франция чемпионати. Раньери жамоаси қаторасига тўртинчи ғалабага эришди 6 22:15Аларио дебют ўйинида гол урди ва.... 2 21:57АПЛ. "Ньюкасл" "Брайтон"га кичик ҳисобда ютқазди 1 21:51Испания. "Хетафе" "Вильяреал"га тўртта гол киритди 0 21:39"Ювентус" ҳимоячиси бир ойга сафдан чиқди 3 21:24Иордания U-16 Осиё чемпионатига чиқди, Ўзбекистонни фақат ғалаба қониқтиради 83 21:15"Ашхобод-2017". Футзал: Ўзбекистон финалда! 234\n09 дек 20:39\n“Нефтчи”: Машғулотлар бошланди, таркибда янги ўйинчилар бор\nОлдиндан режалаштирилганидек, бугун “Нефтчи” жамоаси аъзолари биринчи бўлиб янги мавсумга тайёргарликни бошлаб юборишди.\nИкки кун олдин Амет Абдуллаевич Мемет Фарғонага келганди. Эрта тонгдан эса футболчилар бирин-кетин базага тўплана бошлашди. Тушликдан кейин мураббийлар штабининг қолган вакиллари – жисмоний тайёргарлик бўйича мураббий Элдар Сакаев, дарвозабонлар мураббийи Вячеслав Томилин, ва катта мураббий Шамил Исеевлар Фарғонага етиб келишди.\nМашғулотдан олдин мураббийлар штаби кичик йиғилиш ўтказишди.\nБугунги машғулотда икки нафар янги ўйинчи иштирок этди. Булар, якунига етган мавсумни “Сўғдиёна”да ўтказган Маъруф Муродов ҳамда “Истиқлол” ўйинчиси Ғуломҳайдар Ғуломовдир.\nЖамоанинг қолган вакиллари, Мансур Саидов, Носир Отақўзиев, Ғайрат Ҳасанов, Бахтиёр Ёқубов, Сардор Мирзаев, Шукурали Пўлатов, Дилёрбек Эрматов, Иқбол Бобохонов, Отабек Исроилов, Фарух Турдалиев, Хислат Чилматов, Санжар Асқаралиев, Павел Смоляченко каби етакчи футболчилар машғулотда қатнашишди. Мавсум-2013ни ўринбосарлар сафида ўтказган бир қатор футболчилар ҳам асосий таркиб билан шуғулланишди.


ДОН ХИРМОНИ КУТИЛГАНИДАН ҲАМ ЮКСАЛМОҚДА\nҚишлоқ хўжалиги 05.07.2019 218\nБу йил вилоятимизда 141 минг 800 гектар сувли ҳамда 63 минг гектар лалми майдонларда бошоқли дон экинлари парваришланиб, ўрим-йиғим ишлари давом этмоқда.\nМавсум бошидан бугунга қадар вилоятда 3585 фермер хўжалиги томонидан давлатга 500 минг тоннадан кўпроқ ғалла сотилди. Бу белгиланган режа ортиғи билан бажарилганини англатади.\nТаъкидлаш жоиз, қиш-баҳор ойларидаги об-ҳавонинг деҳқончилик учун қулай келиши, ёғингарчиликнинг мўл-кўллиги деҳқонларимизнинг ишига янада барака бағишлади. Хусусан, бошоқли дон экинлари ҳам яхши ривожланди. Айни пайтда етиштирилган ҳосилни нест-нобуд қилмасдан, охиригача йиғиб олиш деҳқону фермерларимиз, соҳа мутасаддилари олдида турган энг масъулиятли вазифалардан бири ҳисобланади.\nШунга кўра, вилоятда мавсумни уюшқоқлик билан ташкил этиш борасида зарур чора-тадбирлар белгилаб олинди.\nХусусан, Вазирлар Маҳкамасининг тегишли қарори билан тасдиқланган Низом талаблари асосида, шунингдек, жойлардаги ҳолатдан келиб чиқиб, ҳудудда 470 та отряд шакллантирилиб, уларга бир донадан замонавий ўрим комбайнлари, биттадан кўчма устахона, ёнилғи ташиш воситалари, дон ташиш учун 2847 дона ташиш техникалари (шундан 2054 дона юк автомобиллари) бириктирилди. Бу ўрим-йиғим ишларининг янада қисқа фурсатларда ва сифатли бажарилишини таъминлаб берди.\nХусусан, бу йил 18 минг 100 гектар сувли майдонда ғалла етиштирган Косон тумани миришкорлари ҳар гектардан ўртача 52,8 центнердан, умумий ҳисобда 95 минг 560 тонналик улкан дон хирмони бунёд этишни режалаштирган эди. Эътиборли жиҳати, улар бу довондан вилоятда биринчи бўлиб, яъни 18 июнь куниёқ ошиб ўтишди. Эътиборли жиҳати, туман фермерлари томонидан яратилаётган хирмон ҳамон бўй чўзишда давом этмоқда.\nСўнгги йилларда Миришкор тумани деҳқонлари ҳам ғалла, пахта ва пилла етиштириш борасида доимо илғорлар сафида экани ҳеч кимга сир эмас. Бу йил 22 минг 350 гектар майдонда ғалла экиб парваришлаган миришкорликлар белгиланган режани 19 июнь куни бажаришди. Шундан буён ҳам ўрим-йиғим ишлари асло сусайгани йўқ. Миришкорликларнинг хирмони ҳар томонлама юксалиб бормоқда.\nБундан ташқари, Қарши, Қамаши, Муборак, Касби, Нишон, Ғузор туманларида ҳам белгиланган режа аллақачон уддаланган. Ҳали барча ҳудудларда ўрим ишлари жадаллик билан давом этаяпти, ҳосил мўл.\nЎз ўрнида айтиб ўтиш жоиз, Вазирлар Маҳкамасининг 2018 йил 27 ноябрдаги тегишли қарорига асосан, давлатга дон сотишда янги харид нархлари белгилангани ҳам фермерлар учун айни муддао бўлди. Унга кўра, 2019 йил ҳосили учун буғдойнинг ҳар бир тоннаси учун кафолатланган давлат харидининг ўртача нархи 1 миллион 200 минг сўм миқдорида белгиланди. Шу билан бир қаторда, етиштирилган бошоқли дон ҳосилдорлигига қараб давлат хариди учун етказиб берилган ғалла харид нархига 10 фоиздан 25 фоизгача устама, аксинча паст бўлганида эса худди шу тахлитда чегирма қўлланилмоқда.\nБу дегани, фермер режада белгиланган 40 центнер ўрнига ҳар бир гектар учун 61 центердан ҳосил топширса, давлат топширилган доннинг ҳар тоннасига 1 миллион 200 минг сўм эмас, балки 25 фоизлик устама билан, 1 миллион 500 минг сўмдан пул тўлайди. Бу фермерларнинг давлатга кўпроқ дон сотишдан манфаатдорлигини оширмоқда.\n- 110 гектар ер майдонимиз мавжуд, - дейди Касби туманидаги "Худойқулов Панжи Ҳазратқулович" фермер хўжалиги раҳбари Ҳасан Худойқулов. - Шунинг 62 гектарига буғдой эккан эдик. Меҳнатларимиз самара бериб, режани ортиғи билан уддаладик. Даромадимиз кутганимиздан-да юқори бўлди.\nХалқимизда дон ҳақида жуда кўп ривоятлар, мақоллар мавжуд. Уларда буғдой энг асосий ризқ-рўз манбаи экани таъкидланади. Бу бежиз эмас. Мисол учун, мамлакатимизда биргина ана шу экин ортидан фақат қишлоқ хўжалигининг ўзида юз минглаб инсонларнинг бандлиги таъминланади. Айни пайтда дон қайта ишлаш корхоналари учун муҳим хомашё ҳамдир. Улар томонидан ишлаб чиқарилган ун ва нон маҳсулотлари эса аввало дастурхонимиз тўкин-сочинлиги, элу халқимиз фаровонлигини таъминлайди. Шу билан биргаликда, буғдой сомони, донни қайта ишлашдан олинган кепак, омухта ем чорвачилик, паррандачилик, балиқчилик каби соҳалар учун ўта муҳим озуқа манбаи ҳисобланади. Демакки, хирмонларимизга тўкилаётган доннинг ҳар ҳовучи ризқ, барака мўл-кўллигидан далолат беради.


Давлатимиз раҳбари меҳмонни юртимизга ташрифи билан қутлар экан, мамлакатларимиз ўртасидаги ўзаро ҳурматга асосланган амалий ҳамкорлик суръатини ижобий баҳолади.\nУчрашувда таъкидланганидек, турли даражадаги доимий мулоқотлар томонларга бир-бирини англаш, ҳамкорликни янада ривожлантиришнинг аниқ йўналишларини белгилаб олиш имконини бераётир. Бу давлатлараро миқёсда, шунингдек, илм-фан ва таълим, маданият ва санъат намояндалари, фуқаролик жамияти вакиллари ўртасидаги ҳамкорликда ҳам ўз ифодасини топмоқда.\nМулоқот чоғида халқаро масалалар, жумладан, минтақамиз ва унинг ташқарисида ҳам хавфсизликка таҳдид солаётган Афғонистон муаммосига алоҳида эътибор қаратилди. Давлат котиби ёрдамчиси АҚШ Ўзбекистон раҳбарининг Афғонистондаги вазиятни ўнглаш борасидаги саъй-ҳаракатларини, давлатимизнинг ушбу мамлакат иқтисодиётини тиклашда кўрсатаётган ёрдамини юксак қадрлашини таъкидлади.\nНиша Десаи Бисвал самимий қабул, ўзаро ҳамкорликка оид ва минтақавий аҳамиятга молик долзарб масалалар юзасидан фикр алмашиш имконияти яратилгани учун Президентимиз Ислом Каримовга миннатдорлик билдирди. Америкалик дипломат ўз давлати раҳбарияти номидан АҚШ Ўзбекистон билан кўп қиррали ва узоқ истиқболга мўлжалланган ҳамкорликни изчил ривожлантириш тарафдори эканини қайд этди.\nЎзбекистон — АҚШ муносабатларида савдо-иқтисодий ва инвестициявий соҳалар муҳим ўрин эгаллайди. АҚШнинг йирик компаниялари билан иқтисодиётнинг юқори технологияли тармоқларида истиқболли лойиҳаларни амалга ошириш бўйича ҳамкорлик давом этмоқда.\nМамлакатларимиз ишбилармон доиралари ўртасида ўзаро манфаатли алоқаларни кенгайтиришда Америка — Ўзбекистон савдо палатаси алоҳида аҳамиятга эга. Шу йилнинг ноябрь ойида Тошкентда Ўзбекистон ва АҚШ бизнес вакиллари иштирокида ушбу палатанинг навбатдаги йиғилиши бўлиб ўтди.\nМазкур рукндаги бошқа мақолалар: « Оқсаройда қабул\tВатанимизнинг юксак мукофотлари топширилди »


"Алишер Навоий" ҳужжатли фильмининг намойиши ўтказилди\nЖорий йилнинг 9 февраль куни буюк мутафаккир Алишер Навоий таваллудининг 580 йиллиги муносабати билан "Ўзбеккино" Миллий агентлигида "Алишер Навоий" ҳужжатли фильмининг илк намойиши бўлиб ўтди. Намойишда Агентлик раҳбарияти, 30га яқин навоийшунос, адабиётшунос олимлар, киномутахассислари ҳамда ёш киноижодкорлар иштирок этишди.\n"Алишер Навоий" ҳужжатли фильми "Ўзбеккино" Миллий агентлиги буюртмасига биноан “Ҳужжатли ва хроникал фильмлар киностудияси” ДУК ҳамда «Spectre» студияси томонидан суратга олинган. Фильм сценарий муаллифи Фурқат Усмонов, постановкачи режиссёр Шоҳрух Расулов, постановкачи оператор Жаҳонгир Ибрагимов, постановкачи рассом Шаҳзод Муҳаммадиев, режиссёр ассистенти Муаттар Мирреджабова, продюсер Давронхўжа Абдуғаниев.\nУшбу тарихий ҳужжатли фильм Ўзбекистон Республикаси Президенти Шавкат Мирзиёевнинг 2020 йил Адиблар хиёбонига ташрифи давомида берилган топшириқлари юзасидан шоир таваллудининг 580 йиллигига бағишлаб, мутафаккир шахси ва асарларига янгича ёндашув асосида яратилди. "Алишер Навоий" фильми "Халқ юраги" номи остида суратга олинаётган туркум фильмлардан бири.\n– Фильм айнан 9 февраль куни навоийшунос олимлар учун намойиш қилинаётгани бежиз эмас. Лойиҳа кенг оммага тақдим этилишидан олдин мутахассисларнинг бундай "кўриг"идан ўтиши ҳар томонлама сифатли маҳсулот яратилишига хизмат қилади. Ҳужжатли фильмнинг яна бир аҳамиятли жиҳати у ёш киноижодкорлар томонидан яратилганидир. Уларнинг қараши ўзбек ёшларига самаралироқ етиб боради. Биламизки, Давлатимиз раҳбари ташаббуси билан бугунги кунда ёшларга жуда катта эътибор берилмоқда. Биз ҳам ёш киноижодкорларни қўллаган ҳолда ушбу ҳужжатли фильмни суратга олишни уларга ишониб топширдик, — дея фикр билдирди тадбирда сўзга чиққан Агентлик Бош директори Фирдавс Абдухолиқов.\nНамойишдан сўнг фильм билан боғлиқ муҳокамалар бўлиб ўтди. Ҳужжатли фильм ҳақида ижобий фикрлар билдирилиб, муҳим таклиф ва тавсиялар берилди. Эслатиб ўтамиз, сўнги пайтлар Агентлик томонидан фильмларни кенг оммага намойиш этишдан олдин мутахассислар билан фикр алмашиш амалиёти йўлга қўйилган.


«Қуръонни тадаббур қилмайдиларми?!» - Mehrob.uz\nУНУТИШГА ҚАРШИ МУОЛАЖА\nМақолалар access_time1-июль, 12:54\n– Аллоҳ таолога қайтиш. Аллоҳ таолонинг Ўзидан унутишни бартараф қилишини…\nМақолалар access_time17-март, 13:27\n«Қуръонни тадаббур қилмайдиларми?!»\naccess_time16-ноябрь, 17:14 visibility311\nҲазрати Умар розияллоҳу анҳу бир оятдаги ибратни эшитиб, йиғлаб деворга суяниб қолдилар. Ҳатто бир ой уйдан чиқмай қўйдилар. Одамлар у кишини бемор бўлди, деб ўйлашди. Ҳолбуки, адолати билан донг таратган Умар бемор эмасди, бир оятни эшитиб, унинг маъносидан таъсирланган эди.\nИбн Абу Мулайка раҳимаҳуллоҳдан ривоят қилинади: «Абдуллоҳ ибн Аббос розияллоҳу анҳумо билан сафар қилдим. У киши тун ярмида уйғонар эдилар. Қуръонни ниҳоятда аниқ ўқир эдилар. Ҳатто йиғлаганлари эшитилиб турарди».\nСалафларимиздан бири Қуръонни шундай тадаббур қиларди. Қуръондан бир сура ёки бир оят эшитса, йиғлар эди.\n– Нега йиғлаяпсиз? – деб сўрадилар. У киши:\n– Аллоҳ таоло Қуръонда: «Ушбу мисолларни Биз одамлар (ибрат олишлари) учун айтурмиз. (Лекин) уларни фақат олимларгина англагайлар» (Анкабут сураси, 43-оят). Менда илм йўқ, мен олим эмасман, бу мисолларни тушуна олмайман, деб йиғлаяпман, – дедилар.\nАбу Ҳомид Ғаззолий айтадилар: «Агар Қуръон ўқиганда кишини маҳзунлик ва йиғи тутмаса, у одам бу ҳислардан маҳрум бўлгани учун йиғласин».\nЧунки Қуръон ўқиган киши оятларни тадаббур қилиб, маҳзун бўлмаса, бу мусибатдир.\nАбдуллоҳ ибн Аббос розияллоҳу анҳумодан ривоят қилинади. Муаммар айтадилар: “Сулаймон Таймийнинг ёнида хуфтон намозини ўқидик. Қулоқ солсам, у Мулк сурасини ўқирди. Таймий бир оятни такрор-такрор тиловат қила бошлади. Жамоат тарқаб кетди. Мен ҳам уйга кетдим. Бомдод намозига масжидга келсам, Таймий ҳамон ўша оятни ҳамон такрорларди. У Мулк сурасининг 27-оятидир: «Бас, қачонки, улар (қиёматда азобни) яқин ҳолда кўришгач, у кофирларнинг юзлари шувит бўлур ва (уларга): «Мана шу сизлар (қачон бўлади, деб) сўраган нарсадир”, – дейилур». Таймий бир оятни ўқиб, унинг ичига кириб кетган эди.\nАнваршоҳ Кашмирий улуғ фақиҳ, муҳаддис бўлган. Рамазонда хатмга ўтишни ўзлари бошлаб берар экан. Хатмни чиройли қилиб, саккиз ёки ўнинчи ракатга борганларида тўхтаб қолардилар. Ўша оятдан ўта олмасди. Охири бошқалар Кашмирий раҳимаҳуллоҳнинг елкаларидан туртиб, орқага тортар, у кишининг ўрнига бошқа киши ўтиб намознит тугатиб қўяр эди. Ҳар кеча шу ҳол қайтарилар эди. Анваршоҳ Кашмирий ўн етти йил Қуръонни хатм қила олмади. Аммо Қуръонни тўлиқ ёдлаган эди. Сабаби, бир оятни ўқиб таъсирланиб, маҳзун бўлиб қолар эди.\nҚуръонни тадаббур билан ўқиган киши бу дунёдан узилиб қолади. Имом Нававий раҳимаҳуллоҳ айтади: «Салафдан бўлган бир жамоа Қуръондан бир-икки оят ўқиб, бутун кечани ўтказар эди». Сабаби, оятнинг маъносини англаб, унинг ичига кириб кетарди.


"Сичқон-мушук" ўйинига қачон барҳам берилади? - zarnews.uz\n- Яна "БАМ"га "Дамас" йўқми?\n- Ҳа, бугун ҳам рейд бўлаётганга ўхшайди. Энди нима қиламиз?\nБу гапни Самарқанд шаҳар Кимёгарлар шаҳарчаси ("БАМ", СУПЕР)да яшовчилардан тез-тез эшитиш мумкин. Чунки Нарпай йўлининг бошланишидан Темир йўл вокзалигача ҳамда Нарпай йўли бошидан Буюк Ипак йўлигача қатнайдиган "Дамас"лар ноқонуний йўловчи ташиш билан шуғулланади. Табиийки, уларнинг фаолиятига чек қўйиш мақсадида вақти-вақти билан махсус рейдлар ўтказилиб, ноқонуний киракашлик қилаётган "Дамас"чилар жаримага тортилади. Бу тадбирлар юқорида қайд қилинган суҳбатларга сабаб бўлади.\n- Кимёгарлар шаҳарчасидан 6, 15-рақам билан ҳамда "Супер - Поворот" йўналишида юздан зиёд "Дамас" русумли автомашиналар ноқонуний йўловчи ташиш билан шуғулланади, - дейди вилоят транспорт бошқармаси бўлим бошлиғи Артур Геворгов. - Биз ҳамкор ташкилотлар билан бу ноқонуний фаолиятнинг олдини олиш мақсадида рейдлар ўтказамиз. Барибир бунга чек қўйишнинг имкони бўлмаяпти.\nМаълумотларга қараганда, бугун Кимёгарлар шаҳарчасида 6 маҳаллада 26 минг нафар аҳоли истиқомат қилади. Уларнинг кўпчилиги Самарқанд шаҳрининг марказий ҳудудларида ишлайди ёки ўқийди. Табиийки, транспорт хизматига талаб ҳам шунга яраша.\nА.Геворговнинг айтишича, айни пайтда ҳудудга 99, 93, 15, 6-рақамли автобуслар қатнови йўлга қўйилган. Хусусан, 15-рақамли йўналишида 15 дақиқалик оралиқ масофа билан 8 та автобус, 6-рақамли йўналишда 10 дақиқалик оралиқ масофа билан 6 та автобус қатнайди. "Дамас" русумли автомобилда йўловчи ташиётганлар ҳам айнан шу икки йўналишда қатнайди.\n- Иш жойим шаҳар марказида бўлганлиги учун қатнаб ишлайман, - дейди Шукрона маҳалласида яшовчи Шахриддин Қўшмуродов. - Эрталаб 6-автобусга чиқсангиз ҳар қадамда тўхтаб, манзилингизга ярим соатдан кўп вақтда етказади. Кечқурун 19:30 кейин бу йўналишда автобус бўлмайди, таксилар шаҳар ичидан 10 минг сўмдан камига биз томонга олиб бормайди. Шу боис, "Дамас" ҳам арзон, ҳам манзилга тез етказиши, қолаверса, тунда ҳам қатнагани туфайли кўпчилик шу хизматдан фойдаланади.\nҲа, ўртадаги тафовут катта. Мутахассис айтган 100 дан ортиқ ноқонуний "Дамас" тўхтаса, улар ташиётган йўловчилар манзилига қандай етиб боради? Улар турли сабабларга кўра, 14 та автобусга минишни истамаса нима қилиши керак? Кеч соат 19:30 дан кейин манзилига етиб олиш учун доим маблағ етарли бўлмаслиги ҳам мумкинку. Шу сабабли ҳудудга "машрутка" қўйилса бўлмайдими?\n- Муайян йўналишда йўловчи ташиш фаолиятини йўлга қўйиш бизнинг ваколатимизга кирмайди, - дейди А.Геворгов. - Янги йўналиш очиш ёки очмасликни ИИБ ЙҲХБ, давлат солиқ инспекцияси каби ташкилотлардан иборат комиссия ҳал қилади.\nШу ўринда табиий савол туғилади: ноқонуний йўловчи ташиётган "Дамас"лар фаолиятига чек қўйиш мақсадида ИИБ ЙҲХБ, давлат солиқ инспекцияси ҳамда транспорт бошқармаси вакиллари томонидан рейдлар ўтказилади. Вазиятдан хабардор бу уч ташкилот янги йўналишдаги "маршруткалар" фаолиятини ташкил этса ёки ўша ноқонуний 100 дан зиёд "Дамас"чилар фаолиятини қонунийлаштирса мақсадга мувофиқ эмасми?\nШусиз ҳам ноқонуний юритилаётган фаолият қонунийлашиб, бюджетга солиқ тушуми кўпаярди. "Дамас"чилар ва ИИБ ЙҲХБ ходимлари ўртасида "сичқон-мушук" ўйинига барҳам берилиб, Кимёгарлар қўрғонидаги одамлар кўрсатилаётган транспорт хизматидан рози бўлармиди?\nТеглар: "Дамас" йўловчи ташиш


Ноқонуний қурилишнинг ноқонуний бузилиши тўғрими? Сўз ҳокимга | Qalampir.uz\nИнтервью\t15 Сентябрь 2021 18:59 11081\nЖорий йилнинг 6 сентябрь куни, QALAMPIR.UZ’га келиб тушган мурожаат асосида таҳририят аъзолари Тошкент шаҳри Юнусобод тумани 2-мавзеда қурилиши якунланмаган 14 та бино прокуратура ва ички ишлар ходимлари иштирокида бузиб ташланаётгани ҳақидаги мурожаатни ўрганиш учун воқеа жойига боргани ҳақида хабар берган эдик.\nКеча, 14 сентябрь куни Юнусобод туман ҳокими Жаҳонгир Иброҳимов QALAMPIR.UZ мухбири билан суҳбатда ҳудуддаги тадбиркорларнинг дўконлари суд қарорисиз бузилганига изоҳ берди.\nФеруза Нажмиддинова, журналист: — 6 сентябрь куни QALAMPIR.UZ орқали Юнусобод туманининг 2-мавзесида 14 та дўкон бузилаётгани ҳақида мақола ва видео эълон қилинган эди. Орадан шунча вақт ўтишига қарамай, Юнусобод туман ҳокимияти бу масалага ҳеч қандай муносабат билдирмади. Ваҳоланки, туман ҳудудида ҳокимлик рухсатисиз ҳеч қандай қурилиш амалга ошириш мумкин эмас.\nЖаҳонгир Иброҳимов, Юнусобод туман ҳокими: — Ҳеч қандай қарорсиз қандайдир объект қуриш мумкинми?! Уларга қурмаслиги ҳақида икки марта огоҳлантириш ҳам берилган. Ўша тадбиркор билан ўзим ҳам гаплашганман. “Тўхта, қурма!”, деганман. AПЗ-1, AПЗ-2 деган нарсалар бор. Буни ўзингиз ҳам яхши биласиз. Эртага қаердан сув улайди, қаердан электрга улайди, бу нарсалар-чи?! Ҳеч бўлмаганда қурилиш лойиҳаларига жавоб берадиган жойми? Сизлар фақат бир томонлама қараманглар-да!\nФ.Н.: — QALAMPIR.UZ’га мурожаат келган вақтда ҳар томонни ўрганишга ҳаракат қиламиз. Aйнан 6 сентябрь куни ҳам Юнусобод туман ҳокимлиги ва прокуратурасига бордик. Aфсуски, тайинли жавоб ололмадик. Aйтайлик, тадбиркор ноқонуний дўкон қураётгандир, прокуратура ходими нега ноқонуний, ҳеч қандай суд қарорисиз бузишга киришган?\nЖ.И.: — Мени тадбиркорларга қаршилигим йўқ. Мен улардан нима асосида қурилиш бошлаганлари ҳақида сўрадим. “Қўчқоровнинг хати бор”, дейишди. Менинг ўринбосарим Қўчқоровнинг ўша хатини ўқиб кўрсангиз, битта “Дала дўкон” – йиғма бўлгани сабабли сабзавотлар сотиш учун рухсат берилган. У кўп қаватли уйлардан одамлар тушади, шундай дўконга эҳтиёж бор, деб уч-тўртта қарияга қўл қўйдириб, ариза ёзибди. Унинг бу иши учун раҳмат! Лекин, ўша дўкон ёнидан яна 14 та дўкон қуришга рухсат берилмаган-ку! Қурдирилган дўконларнинг тагида иссиқлик тармоғи бор. Носозлик келиб чиқса, атрофдаги кўп қаватли уйлар иссиқ сувсиз қолиб кетадими?\nФ.Н.: — Тўрт ойдан буён Юнусобод туман ҳудудида қурилиш бўла туриб, нега ҳеч ким миқ этмаган? Нега ёзма тарзда огоҳлантириш хати берилмаган?\nЖ.И.: — Ёзма огоҳлантириш хатини кимга бериш керак?\nФ.Н.: — Тадбиркорга!\nЖ.И.: — Қайси манзилга юбориш керак?\nФ.Н.: — Ҳокимликка хат билан мурожаат қилган мазилга.\nЖ.И.: — Мен бориб огоҳлантирган пайтим энди фундамент қўйилган эди. Дўконларни қуришни вақтида тўхтатиш ҳақида огоҳлантирганман.\nФ.Н.: — Оғзаки огоҳлантиргансиз!\nЖ.И.: — У оғзаки қургандан кейин, мен ҳам оғзаки огоҳлантираман-да! Қўлида ҳужжат билан қурса, ҳужжат билан огоҳлантираман.\nФ.Н.: — Тадбиркорларнинг айтишига қараганда, қурилиш жойига бориб оғзаки огоҳлантиргансиз. Улар эса ўринбосарингиз томонидан рухсат берилганини айтишганидан сўнг ҳаммаси ўз ҳолича давом этаверган.\nЖ.И.: — Мана шу ноқонуний қурилишлар бўйича 3 марта суд бўлди. Улар учала суд мажлисига ҳам келгани йўқ. Куни кеча ҳам суд бўлди. Келишмагани учун суд қолдирилди.\nУларнинг қурилиш бошлаши учун ҳокимият рухсат бермайди. Бунинг учун Қурилиш бошқармаси бор. Шаҳар ҳокимининг қарори бўйича ёки ерни аукционда сотиб олиб, ҳужжатларни Қурилиш бошқармасининг кенгашига тақдим этади. Унинг лойиҳаси кенгашда кўриб чиқилади ва AПЗ-1 ёки AПЗ-2 олади. 11 та хизмат унга қурмоқчи бўлган объектининг остида коммуникация тармоқлари бор ёки йўқлиги ҳақида маълумот беради. Мана шу нарсалар бўлиши керак-ку! Дуч келган инсон истаган жойида қурилиш қилаверса, нима бўлади?!\nТадбиркорларга мени ҳеч қандай қаршилигим йўқ. Ўзи билан ҳам гаплашдим, телефон орқали ҳам гаплашдим. “Ҳей, оғайни, қўйгин, ундай қурилиш қилма. Шу қурилишларингни қонунийлаштириб қўйгин”, дедим. Ўша жойни аукцион орқали сотиб олишини ҳам айтдим. Лекин ундай қилишмади. Ўша ерга сизларни чақиришган ва тушунмовчилик келиб чиққан. Мен ўша пайтда воқеа жойида бўлмаганим учун узр сўрайман.\nФ.Н.: — QALAMPIR.UZ’га мурожаат келган вақтда ҳар томонни ўрганишга ҳаракат қиламиз. Aйнан 6 сентябрь куни ҳам Юнусобод туман ҳокимлиги ва прокуратурасига бордик. Aфсуски, тайинли жавоб ололмадик. Aйтайлик, тадбиркор ноқонуний дўкон қураётгандир, прокуратура ходими ноқонуний буздиришга қанчалик ҳақли?\nЖ.И.: — Ноқонуний қургани айтилган. Қарорни кимга кўрсатаман. Ўзи ноқонуний қурилган-ку.\nЭслатиб ўтамиз, тадбиркорлар мурожаати бўйича воқеа жойига чиққан QALAMPIR.UZ ходими эканини тасдиқловчи ҳужжат билан “Журналистлик фаолиятини ҳимоя қилиш тўғрисида”ги Ўзбекистон Республикаси қонунида белгиланган тартиблардан четга чиқмаган ҳолда, журналистик фаолиятини амалга оширишга киришган QALAMPIR.UZ журналисти ва тасвирчисига Юнусобод тумани прокуратураси ходими Умид Aзизов томонидан тўсқинлик қилинганди. Aзизов ёнидаги ички ишлар посбонларига ОAВ ходимлари тартибсизлик келтириб чиқараётганини айтиб, уларни ИИБга олиб боришларини буюрган.\nҲолат акс эттирилган видео QALAMPIR.UZ да эълон қилинганидан сўнг Бош прокуратура Юнусобод тумани 2-сектор котиби Умид Aзизов томонидан QALAMPIR.UZ интернет нашри тасвирчисига олинган видеоларни ўчириб, кейин кетишини айтиб, журналистик фаолиятга тўсқинлик қилганлиги аниқланганини маълум қилди. Бироқ, охир-оқибат прокуратура ходими жавобгарликка тортилмади. Қонунни ҳимоя қилувчи ташкилот қонунни бузган ходимига “одоб дарси” ўтиш билан чекланди.\n24 Май 08:59 56131\n25 Май 15:19 34791\n23 Май 19:31 33177\n23 Май 09:26 31908\n25 Май 10:38 29405


Европа Иттифоқи вакиллари Толибон делегацияси билан учрашади\n20 январ 2022, Тошкент вақти: 18:57\nЕвропа Иттифоқи вакиллари 12 октябрь куни Доҳада Толибон делегацияси билан музокаралар ўтказади. Бу ҳақда Толибон ҳукумати ташқи ишлар вазири Амир Хон Муттақий маълум қилди.\nТолибон 15 августда Афғонистон назоратини қўлга киритганидан сўнг илк маротаба АҚШ вакиллари Доҳада ҳаракат расмийлари билан учрашган эди. Давлат департаменти матбуот котиби Нед Прайс 9-10 октябрда ўтган учрашувларда Афғонистонга гуманитар ёрдам кўрсатиш, хавфсизлик, террорчилик, афғон аёлларининг ҳуқуқлари каби масалалар муҳокама қилинганини билдирган.\nЕвропа Иттифоқи вакиллари билан музокараларда ҳам асосий эътибор Афғонистонда юзага келган гуманитар инқирозни бартараф этиш масаласи муҳокама этилиши кутилмоқда.\nМузокаралардан бир кун аввал Европа Иттифоқи ташқи ишлар мутасаддиси Жозеп Боррел афғон халқи ёрдамга муҳтож экани ҳақида гапирган эди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Санъатни оилавий бизнесга айлантирган ўзбек эстрада хонандалари\t15:18, 11 июль 2016\tХонандалар орасида санъатни оилавий тадбиркорликка айлантирган, шу орқали рўзғорини тебратаётганлар бисёр. Бу яхшими ёки ёмон? “7х7” газетаси бу ҳол иш унумига қандай таъсир қилиши билан қизиқди.\nҲосила Раҳимова: “Олдингизда яқин инсонларингиз бўлмаса, санъатда бирор натижага эришиш қийин. Қўлга киритган ютуқларимда раҳматли отам Иброҳим ҳожининг ҳиссаси катта. Агар отам ижодни бошлашимга моддий ва маънавий кўмак бермаганда бошқа соҳанинг этагини тутиб кетармидим?.. 2014 йилгача турмуш ўртоғим Ўктам ака маъмурлик вазифасини бажариб келди. Ўз бизнеси кенгайгач, бу ишни созандаларимдан бири Фахриддин Алимуродовга топширди. Укам Абдуманнон ҳам ўз йўлини топгунча, иккинчи ҳофиз сифатида тўйга мен билан бирга чиқарди. Опам Эътиборхон эса концертларим ташкилотчиси. Энг омадли дастурларни унинг продюсерлиги остида мухлисларга тақдим этяпман”. Шаҳзода: “Эришган ютуқларимда Равшан аканинг ҳиссаси катта. Санъатда яхши, уддабурон продюссерни топиш жуда қийин. Аммо менга бу борада икки маротаба бахт қуши қўнган. “Тарона”дан кетганимдан кейин у ҳозир расман продюсерлик қилмайди. Аммо кези келганда, ҳам моддий, ҳам маънавий қўллаб-қувватлайди.


10:41 / 29.04.2016\nУкраина шарқида ихтилофлар бошланганидан бери ҳалок бўлганлар сони 9,3 минг кишига етган, 21 мингдан ортиқ киши жароҳат олган. Бу ҳақда БМТ бош котиби ёрдамчиси Тайе-Брук Зериҳун маълум қилган.\n«2014 йилнинг апрель ойи ўрталаридан 2016 йилнинг 27 апрелига қадар Украина шарқидаги можаро ҳудудида фуқаролар, Украина қуролли кучлари ва қуролли тузилмалар аъзоларидан жами 30 700 киши жабрланган. Шундан 9300 киши ҳалок бўлган, 21400 киши жароҳатланган», — дейди у .\nБМТ маълумотларига кўра, ҳозирда Украина шарқидаги ихтилоф ҳудудида гуманитар ёрдамга муҳтож 3 миллионга яқин киши истиқомат қилмоқда: 2,7 миллион киши қуролли тузилмалар назорати остидаги, 200 минг киши эса Украина ҳукумати назоратидаги ҳудудларга туташ манзилларда.\nТайе-Брук Зериҳун маълум қилишича, 2015 йилдан буён Донецк ва Луганск аҳолиси Киев ҳукуматининг ижтимоий таъминотидан маҳрум бўлган. Шунингдек, БМТ ва бошқа халқаро ташкилотларнинг бу ҳудуддаги фаолиятига йўл қўйилмаяпти.


Расман! Куртуа — «Реал»га, Ковачич — «Челси»га ўтди - Zamin.uz\n22:22 / 09.08.2018\nРасман! Куртуа — «Реал»га, Ковачич — «Челси»га ўтди\n«Челси» ва «Реал» дарвозабон Тибо Куртуа трансфери бўйича келишувга эришди.\nБугун Бельгия терма жамоаси дарвозабони Мадридда тиббий кўрикдан ўтади ва «Сантьяго Бернабеу»да расман жамоанинг янги аъзоси сифатида таништирилади.\n26 ёшли ушбу футболчи билан «Реал» 6 йиллик шартнома имзолайди. Лондонликлар жамоаси унинг трансфери учун 40 миллион еврога яқин маблағ ишлаб олади.\nУшбу трансфер доирасида «Челси» «Реал» ярим ҳимоячиси Матео Ковачични бир йил муддатга ижарага олади.\nЭслатиб ўтамиз, Куртуа «Челси»га 2011 йили «Генк»дан келган ва 3 йил муддатга «Атлетико»га ижарага берилганди. У инглизлар жамоасига 2014/15 йилги мавсумда қайтган ва ўшандан буён жамоанинг асосий дарвозабони бўлиб келаётганди.\nКуртуа «Челси» билан 4 соврин ютиб олган – Англия чемпионатидаги икки чемпионлик, Англия Кубоги ва Англия лигаси кубоги.\nҚайд этиш керакки, бельгиялик футболчи таътилдан клуб базасига қайтмади ва ўзини Мадрид жамоасига трансфер қилишни талаб қилган ҳолда, клуб машғулотларини бойкот қилди. Шундан кейин клуб уни «Реал»га қўйиб юборишга мажбур бўлди.\n«Реал» Ковачични «Интер»дан 2015 йилда сотиб олган, аммо хорватиялик футболчи ўтган вақт ичида 9 соврин ютган жамоанинг асосий таркибига кира олмаган. Ўтган мавсумда хорватиялик футболчи испан жамоаси сафида барча турнирлар доирасида 21 ўйинда майдонга тушган.\nЖаҳон чемпионатида Хорватия термаси билан кумуш медаллар олган Матео Ковачич таътилдан қайтганидан кейин клуб раҳбариятига кўпроқ ўйин амалиётига эга бўлиш учун бошқа клубга ўтиш истагини билдирганди. У ҳатто клуб машғулотларини бойкот қилгани ҳақида хабарлар тарқалганди. “Замин” янгиликларини “Youtube”да кузатиб боринг\nЭден Азар расман «Реал» футболчисига айланди\n8-06-2019, 10:59, Спорт\nКуртуа "Дунёнинг 2018 йилдаги энг яхши дарвозабони" деб топилди\n24-02-2019, 13:13, Спорт\n"Реал" ва Азар келишиб олишди\n6-12-2018, 15:14, Спорт\nКуртуа “Реал”га ўтишга жуда яқин турибди\n15-07-2018, 22:20, Спорт\n19-05-2018, 23:35, Спорт\n27-12-2015, 23:30, Спорт


Исломда қўшничилик одоби\nИнсоният ўзининг кундалик ҳаётида доимий равишда алоқада бўлиб турадиган тоифалардан бири қўшнилардир. Исломда қўшнининг ҳаққи юқори кўтарилган. Маълумки, қўшниларга яхшилик қилиш жамиятдаги инсоний алоқаларни мустаҳкамлашга, жамиятни кучли-қудратли қилишга хизмат қилади.\nБарчамизга маълумки бизнинг халқларда қариндош-уруғчилик, маҳаллачилик, қўшничилик каби алоқалар қадимдан ривожланиб ҳаётимизнинг ажралмас қисмига айланган.\nАллоҳ таоло бизларга дин қилиб берган Ислом бу тўғрисида ҳам алоҳида кенг ва батафсил баён қилган. Ҳеч қайси дин бизниг динимизчалик инсон ва инсон ўртасидаги муомалаларга алохида эътибор қаратмаган.\nОиша розияллоху анхо онамиз Пайгамбаримиз саллаллоху алайхи ва салламдан «Жаброил а.с. менга қўшнилар тўғрисида шунча кўп тавсия қилдики, ҳатто мен «уни меросхўр қилармикан» деб ўйлаб қолдим», - деганларни эшитдим» деб ривоят қилганлар. Қуйда Ислом динида қўшничилик одоби ҳақида Исломий манбаъларда келтирилган маълумотларни бир қанчасини келтириб ўтамиз.\nНофеъ ибн Абдул Ҳорисдан ривоят қилинади:\n«Кенг маскан, солиҳ қўшни ва ёқимли маркаб мусулмон кишининг саодатидандир», - дедилар».\nУшбу ҳадиси шарифда Набий соллаллоҳу алайҳи васаллам мусулмон кишининг саодатига сабаб бўлувчи нарсалардан учтасини зикр қилмоқдалар. Дарҳақийқат, дунё ҳаётида мана шу уч нарсага инсоннинг доимий эҳтиёжи тушиб туради. Солиҳ қўшни ҳам бахт саодат омилидир. Қўшни ҳар доим сиз билан бирга, эртаю-кеч Қўшни билан мулоқотда бўласиз. Аллоҳ асрасин қўшни ҳар куни жанжал қилиб турса, тинчлик, хотиржамлик йўқолади, турли фитналар кўпаяди.\nМуҳаммад ибн Алидан ривоят қилинади:\n«Ким ўзи тўқ бўлиб, қўшниси қорни оч ҳолида кунни кеч қилган бўлса, менга иймон келтирмаган бўлади», - дедилар».\nБир киши ўзига тўқ, шароити етарли, хотиржам бўлиб ўз уйида ётса, бироқ қўшнисининг ҳоли ночор бўлса, бу ҳол ўша кишининг иймони комил эмаслиги, иймонида нуқсони бор экани далилидир.\nУшбу ҳадисда ҳам Исломда қўшнининг ҳаққи нақадар улуғланиши, мўмин-мусулмонларнинг инсонларга бўлган меҳр-оқибати, муруввати, очларнинг қорнини тўйдиришга ҳаракат қилишлари, бир-бирларига ҳамиша ғамхўр бўлишлари кераклигини билиб оламиз.\nАбу Заррдан розияллоху анху ривоят қилинади\n«Уч нарса умуртқани синдирадиган нарсадир:\nЁмон бошлиқ, Унга яхшилик қилсанг, хурсанд бўлмайди. Ёмонлик қилсанг, кечирмайди.\nЁмон хотин. Уни эри яхши кўради. У эса, эрига ўз нафсида ва унинг молида хиёнат қилади. Эр уни талоқ қила олмайди.\nТурар жойида ёмон қўшниси. Агар яхшилик кўрса, яширади. Агар ёмонлик кўрса, ошкор қилади».\nТирик жоннинг тик туришига асосан умуртқа сабаб бўлади. Умуртқаси синган инсон ўзини тик тута олмайдиган яримта одамга айланиб қолади. Бошқача қилиб айтганда, расмана одам бўлмай қолади.\nУшбу ҳадиси шарифда инсоннинг ўзаро алоқалари бобида уч тоифа одам ёмон бўлсалар, кишини умуртқа поғонаси сингандек ҳолатга солиб қўйиши, бошқача қилиб айтганда, одамгарчиликдан чиқариб қўйиши ҳақида сўз бормоқда.\n«Қўшнисига яхшилик қилиш» деган тушунча кенг маънони ўз ичига олади. Бу энг авалло, комил мусулмон бўлишдан иборатдир. Қўшнилар билан ҳар кунги салом-аликни канда қилмаслик, кўришганда ҳам худди яқин қариндошлардай сўрашиш, ўзини салгина пастроқ тутиб муомила қилиш, иложи борича камтар бўлиш, яхши таомидан қўшнисига ҳам бериш, қўшнисига озор бериши мумкин бўлган гап-сўз ва иш-ҳаракатдан ўзини тийиш ҳам тушунилади. Зеро ҳалқимизда «узоқдаги қариндошдан ёнингдаги ёт яхши» ва яна «қўшнинг тинч – сен тинч» деган чиройли ибора ва мақоллар бор. Аллоҳ барчаларимизга қўшниларимиз билан яхши муомалада бўлмоқлигимизни насиб қилсин.\nХўжаобод тумани «Еттичинор» жоме масжиди имом хатиби М. Қосимов\n/ Исломда қўшничилик одоби


Бишкекдаги портлашда бир аёл ҳалок бўлди,...\n08.11.2019 16:33 0 2226\nҚирғизистон пойтахти марказидаги кафеда учта кучли портлаш содир бўлди. Бунинг оқибатида 13 киши жароҳатланди, деб хабар қилди «Sputnik».\n«Ёнғин вақтида фастфуд ходимаси воқеа жойида ҳалок бўлди. Жами 13 киши жароҳатланди, улардан 7 нафари болалар. Шифохонага 6 киши ётқизилди, қолганларга амбулатор ёрдам кўрсатилди. Шифохонанинг умумий жонлантириш бўлимига икки киши ётқизилди, ташхис: тананинг 25-30 фоиз куйиш, аҳволи оғир. Шифохонанинг куйиш бўлимига 3 киши тананинг 5-13 фоиз куйиши билан ётқизилди, аҳволи ўрта», — дейилган хабарда.\nДастлабки маълумотларга кўра, газ балонлар портлаган.\nХориж бугун, 11:47\nКолумбияда даҳшатли портлаш: 20 киши ҳалок бўлди, яна 7 киши ёниб кул бўлгани айтилмоқда (Фото)\nХориж 28/06, 09:13\nҚирғизистонлик таниқли хонанда автоҳалокатга учради (Видео)


Ҳайдовчи босиб олган шиша идиш боланинг жароҳат олишига сабаб бўлди\n22:21 / 26.07.2017\nХитойда йўл ҳаракати хавфсизлиги камераси йўлда ётган шиша идиш четга отилиб, бир боланинг бошига текканини қайд қилган.\nБахтсиз ҳодиса Хитойнинг Гуйчжоу вилоятида юз берган. Суратга олинган кадрларда йўлда бўш шиша ётганини, бурилишдан оқ микроавтобус чиқиб, унча катта бўлмаган тезликда шиша идишни босиб олганини кўриш мумкин.\nСўнгра шиша идиш икки бола турган томонга отилиб кетган. Шиша идиш болалардан бирининг бошига бориб теккан. Бахтли тасодиф болага унча жиддий жароҳат етмаган, у фақат майда жароҳатлар билан қутулиб қолган.\nХитой бола ҳайдовчи шиша идиш


28 ёшли Даниэл Роман эса профессионал боксда 29та жанг ўтказиб, уларнинг 26тасида ғалаба (10та нокаут) қозонган, 1 дуранг ва 2 мағлубият қайд этган. 2017 йилнинг 9 сентябрида япониялик Шун Кубога қарши жангда WBA чемпионлик камарини ҳимоя қилган.\nСўнгги марта 2018 йилнинг 6 октябрь куни Гэвин МакДоннеллга қарши жангда рақибини 10- раундда нокаутга учратиб, чемпионлик камарини ҳимоя қилган.\nКиритилди: 15:34 06.12.2018. Ўқилди: 695 марта. Фикрлар сони: 0 та.\nМашҳур рус актёри ўзининг набирасига уйланганлигини тан олди


Ўшда миллатчиликка қарши курашувчи жамоат қабулхонаси очилди\nҚирғизистон Халқлар Ассамблеясининг Ўш вилояти бўлими қошида миллатлараро муносабатларни мустаҳкамлаш ва миллатчиликнинг олдини олиш йўналишида фаолият юритувчи жамоатчилик қабулхонаси очилди.\nЖамоатчилик қабулхонаси Миллатлараро муносабатлар бўйича давлат агентлиги ҳамда Ўш шаҳар мэрияси ҳамкорлигида очилди. Қирғизистон Халқлар ассамблеясидан олинган маълумотга кўра, Қирғизистоннинг барча вилоят ва шаҳарларида бу каби йигирмата жамоатчилик қабулхоналари очилиши керак. Ўш шаҳрида 24 апрель куни очилган қабулхона уларнинг ўн саккизинчисидир.\nҚабулхонанинг Ўш шаҳридаги бўлимига таниқли жамоат арбоби Бўривой Жўраев раҳбарлик қилади.\n- Одамларнинг ҳақ-ҳуқуқлари, бировлар миллат ажратиб, миллатчилик ёки бошқа нарса қилса, шу ҳолатларни кўтариб, мутасадди одамларнинг жавобгарлигини қараб, уларга нисбатан чора кўриб, элимиз тинч яшаши учун шарт-шароит яратиб бериш бизнинг асосий вазифамиздир, - дейди Бўривой Жўраев.\nЖамоатчилик қабулхоналарини ташкил этиш иши 2013 йилда бошланган. Унинг раҳбари ва котиби Қирғизистон Республикаси бюджетидан маош олади.\nҚирғизистон Республикаси ҳукуматига қарашли маҳаллий ўз-ўзини бошқариш ва миллатлараро муносабатлар бўйича давлат агентлиги раҳбари Накен Қасиевнинг айтишича, бундай қабулхоналарни очишдан мақсад, Ўшда 1990 ҳамда 2010 йилларда содир бўлган миллатлараро низоларнинг такрорланишининг олдини олишдир:\n- Охирги 20 йилнинг ичида биз икки маротаба миллатлараро низога йўлиқдик. Энди учинчи низога йўл бермаслигимиз керак. Руслар айтмоқчи, доимо “граблига наступать” қилмай, шундай воқеаларни олдини олиш бўйича сўзсиз иш олиб боришимиз керак. Шу сабабли тегишли чоралар кўрилаяпти , - деди Миллатлараро муносабатлар бўйича давлат агентлиги раҳбари Накен Қасиев.\nЎшдаги Уйғур миллий-маданий маркази президенти Ҳамрожон Ўринбоев миллатлараро можароларни кучайтирмай, ўз жойида ҳал қилиш ёки нифоқни куч тизимларига етказмай, ҳал қилиш мақсадида ташкил қилинган ушбу қабулхона Ўшда яшовчи бошқа миллатлар вакилларининг ҳуқуқини ҳимоя қилишига умид билдиради:\n- Маиший, оилавий масалалар, бир миллат болалари иккинчи миллат болалари билан кўчада ўзаро уришиб қолиши мумкин. Бу каби муаммоларни милиция органларисиз, жамоатчилик ўзаро ҳал қилиши мумкин. Бу бизнинг энг катта ютуғимиздир. Бу ташкилот халқлар ўртасидаги қарама-қаршиликни, бир-бирига нисбатан бўлаётган низоларни камайтиришга ҳисса қўшади, деб ўйлайман, - дейди Ўшдаги Уйғур миллий-маданий маркази президенти Ҳамрожон Ўринбоев.\nҚирғизистонда 80 дан ортиқ миллат истиқомат қилади. Республикада қирғиз миллатидан сўнг ўзбеклар асосий кўпчиликни ташкил қилади. Қирғизистонда, расмий маълумотларга кўра, 800 мингдан ортиқ, норасмий маълумотлар бўйича эса, 1 миллиондан ортиқ ўзбек истиқомат қилади. Ўзбек ва қирғиз миллати ўртасида сўнгги йигирма йил оралиғида икки марта катта низо содир бўлган.\nҚирғизистон президенти расмий сайтида 2010 йил Ўш воқеалари чоғида 442 одам вафот этгани қайд этилган.\nМаълумот учун айтиб ўтсак, қирғизистонлик истаган фуқаро миллий низолар бўйича турли ёрдамлар олиш ёки низоларнинг олдини олиш бўйича тадбирлар юзасидан Қирғизистон халқлар ассамблеяси идорасида жойлашган жамоатчилик қабулхонасига мурожаат қилиши мумкин.


Самвел Бабаян борасидаги эътирозлар ҳақида / CHAMPIONAT.asia\n23 июн 2019 17:30\nҲурматли championat.asia сайтининг доимий ўқувчилари.\nКеча Самвел Бабаянни «Локомотив» жамоаси бош мураббий бўлиши ортидан сайтдаги деярли барча хабарларида «Бабаян аут» акциясини авж олганини кўрдик. Сайт ўз вазифасини бажарган ҳолда янгиликни тақдим этди. Бошқа ОАВда фикрлар сони бизникидан анча кам бўлганлиги боис, жуда кўпчилик ҳақоратли фикрларни эълон қила бошладилар.\nШуни унутмаслик лозимки, бу ярим ҳусусий бўлган «Локомотив» жамоасининг шахсий қарори ва уларга ҳеч ким аралаша олмайди, албатта клуб мухлисларидан ташқари. Бугунда жамоанинг оз сонли бўлсада мухлислари томонидан раҳбариятнинг бу қарорига қарши чиққанлар кам. Агар сизда Самвел Бабаянга нисбатан адоватингиз бўлса марҳамат, «Локомотив» стадиони ўйин пайти очиқ, клубнинг ижтимоий тармоқлари фаол. Копа Америкага оид хабарда ҳам, Хитой чемпионатида ҳам битта мавзу. Сайтга ҳамма мухлис ҳам Самвел Бабаянга қизиқиб кирмайди. Кимга хориж хабарлари муҳим, кимга маҳаллий. Ўз жамоасидан бошқа хабарларни ўқимайдиганлар ҳам бисёр. Уларни ҳурмат килинг. Самвел Бабаянга айтадиган сўзингиз бўлса уни «Локомотив»дан топинг. Сайтга ёзишингиз бефойда. Барибир ўқимайди.\nСайтни эса Бабаянга умуман алоқаси йўқ. Фикрларни тозалашга келсак, сайтда имкон кадар барча ҳақоратлар тозаланди ва бу давр талаби. Аслини олганда Самвел Бабаян дисквалификацияга учраган кундан 15 кун ўтибоқ, қарор бекор бўлган. Уни ишга қайтишида бугунги раҳбар Равшан Эрматовнинг ҳам алоқаси йўқ. Латвияга Бабаян ҳар қандай тақиқни бекор қилганидан кейин кетган. Бу ҳақда фотофактни таҳририятимизга тақдим этишини кутиб қоламиз.\nСамвел Бабаян мураббийлик даврида ҳеч ким танқид қилмасди деган гапларни ҳам кўп ўқиймиз. Қуйида эса айнан Бабаян давридаги танқидий мақолаларни келтириб ўтамиз, агар ўқувчининг ёдидан кўтарилган бўлса. Самвел Бабаян қайтиб Куперни ўтиришидан хавфсиратёганлар ҳам йўқ эмас. Championat.asia сайти ҳам Самвел Бабаянни қайтиб терма жамоа постига келишига қарши чиқади. Лекин «Локомотив» клубининг шахсий қарорига ҳеч ким аралаша олмайди, ўз раҳбариятидан бошқа.\nБоримиз шу эмас, Самвел Вячеславович! Биз бундан ортиғига лойиқмиз\nБабаян кетгани билан ҳеч нарса ўзгармаса ҳам барибир кетгани маъқул (Мулоҳаза)\nФутболчиларни ўзларига қўйиб беринг, Жаноб!\nДиёр Имомхўжаевдан "Hacker club"нинг навбатдаги сони ВИДЕО\nБабаяннинг хатолари... Истеъфо бермасангиз уят бўлар энди?\nЎзбекистон терма жамоаси эътибор қаратиши керак бўлган 6 ёш мураббий\nСайтга оид саволларингизни эса фикр қолдириш орқали билдиришингиз мумкин. 2 кун ичида барча саволларга жавоб беришга ҳаракат қиламиз. Сайт ўз обрўсини бир шахсга қараб тўкиб қўймайди.\nИжтимоий тармоқларда айрим кишиларнинг фитасига учманг. Футболни деб ўзлигимизни йўқотмайлик. Илтимос қилардикки бир-биримизни ҳурмат қилайлик.\n“Локомотив М” Пашинин қўл остида машғулот ўтказмоқда 5\n"Чангчунг Ятай" клуби мавсум аввалида фотосессия ўтказди 12\nХитой клуби Самвел Бабаянни туғилган куни билан табриклади 31


ОФК кубоги. Рўзиқул Бердиев: "Эртанги ғалабамиз Ўзбекистон учун катта фойда бўлиши мумкин" / CHAMPIONAT.asia\n13:34"Интер" тез орада жамоанинг муҳим ўйинчиларидан бири билан шартномани узайтирганини эълон қилади 0 13:26Спортчилар ижтимоий тармоқларда 0 13:16"Ўзбек футболида 3та қирол бор" — Нодирхўжа Юлдашев 2 12:55"Порту" вингери Луис Диасга "Челси", "Бавария", "Реал" ва "Ньюкасл" қизиқмоқда. Товон пули - 80 млн евро 0 12:282020 йилда трансфер нархи энг катта юқорилаган футболчилар (топ-10) 1 12:05Парти "Арсенал" сафидаги илк голини клуб сафидаги 40-ўйинида урди 1 11:41Конте Сульшерни истеъфога чиқарса, "Манчестер Юнайтед"ни бошқаришга қизиқмоқда 11 11:38Olamsport: Боксчиларимиз Сербияга етиб боришди. Muradov Professional League. Кечанинг марказий жанги тўлиқ давом этди ва бошқа хабарлар 0 11:11Шартномаси декабрда якунланадиган Авазбек Ўлмасалиев фаолиятини қаерда давом эттириши мумкин? 2 10:48Жерар Пике: "Менга кўп қолмаганини биламан" 1 10:25Суҳроб Иззатов: “Бугун омад бизга кулиб боқди” 0 10:02"Сурхон" Термизда "Қизилқум"ни енгган ўйиндан ГАЛЕРЕЯ 1 09:40АПЛ. "Арсенал" - "Астон Вилла" 3:1 0 09:25Альба "Реал"га қарши ўйнаши мумкин 11 09:01Месси ПСЖ Икардини Агуэрога алмаштиришини хоҳламоқда 39\nОФК кубоги. Рўзиқул Бердиев: "Эртанги ғалабамиз Ўзбекистон учун катта фойда бўлиши мумкин"\n21 сен 13:55\nТеглар : Насаф Рўзиқул БердиевҲусниддин АлиқуловОФК Кубоги\nОФК кубоги доирасидаги "Насаф" - "Моҳун Баган" учрашувидан олдинги матбуот анжуманида мезбонлар устози Рўзиқул Бердиев ва футболчи Ҳусниддин Алиқулов иштирок этди.\n"Барчага хайрли кун. Рақиблар жиддийлашиб бормоқда, чунки кейинги босқичдаги ҳар бир рақиб кучли бўлади. Ҳиндистон клуби ўйинларини, таркибдаги футболчиларни ва мураббийлар штабини кўриб жиддий жамоа эканини билдик. "Моҳун Баган" Ҳиндистоннинг энг етакчи клуби ҳисобланади. Биз рақибни жуда яхши ўргандик ва яхши тайёргарлик олиб бордик. "Насаф" 100 фоиз ўйинга тайёр. Фақат эртага ғалаба қозониш учун майдонда кўп меҳнат ва маҳорат керак бўлади. Футболчиларим ҳам жисмонан, ҳам ақлан ўйинга тайёр", - дейди Рўзиқул Бердиев.\n"Эртанги рақибимизни яхши ўрганиб чиқдик. Худо хоҳласа яхши ўйин кўрсатиб, жамоамиз мухлисларини ва халқимизни хурсанд қилишга ҳаракат қиламиз", - дейди Ҳусниддин Алиқулов.\n- Эртага ўзбек мураббийи испан мураббийи билан тўқнаш келади десак ҳам бўлади. Ҳиндистонда чемпионат март ойида тугагани эратнги ўйиндан олдин "Насаф"га устунлик берадими?\n- Жамоа сўнгги ойларда кам ўйин ўтказган ва бизда у қадар кўп маълумот йўқ. Аммо ОФК кубоги гуруҳ босқичидаги учта ўйинни тўлиқ кўриб чиқдик. Бундан ташқари етакчи футболчиларнинг алоҳида роликларини топдик. Бу ҳам бизга қўшимча маълумот. Рақиб сафида етакчи легионерлар бор, Ҳиндистон терма жамоаси футболчилари бор. "Моҳун Баган" биз билан ўйинга Дубайда тайёрланди ва у ерда ўртоқлик учрашуви ҳам ўтказганини биламиз.\n- "Насаф" эртага ғалаба қозонса кейинги йил ОЧЛ учун Ўзбекистон клубларига 2+2 квота берилиши мумкин бўлади. Шуни йигитлар қанчалик ҳис қилишмоқда?\n- Албатта бу томонлари ҳам бор. Эртанги ғалабамиз Ўзбекистон учун катта фойда бўлиши мумкин. Бу ўйинлар орқали ёш футболчиларимиз тажриба олишади. Клуб молиявий томонлама ҳам ютиши мумкин. Барчасини яхши тушуниб турибмиз. Эртага ҳар қандай ҳолатда ҳам ғалаба қозониб, кейинги босқичга чиқиш учун ўйнаймиз.\n- Рақиб сафидаги қайси ўйинчиларни алоҳида кўрсата оласиз?\n- Ўйинни яхши ташкил қила оладиган жамоа. Кимдир легионер сифатида кўпроқ гол ураётгандир, аммо барибир жамоавий ўйини яхши. Баъзида британча футбол намойиш этади. Ўйин давомида схемаларни ўзгартириб турганини кўриш мумкин. Рақибимиз жиддий ва таркибида 4 нафар легионер бор. Франциялик легионер ўрнига финляндиялик ҳужумчини қўшиб олди. Бу футболчини ҳам ўрганиб чиқдик. Сентябрь ойида Финляндия терма жамоасига ҳам чақирув олди. Бир сўз билан айтганда рақиб тажрибали легионерларга эга.\n- Эртаги баҳсда тезкор гол кўп нарсани ҳал қилиши мумкин. Шундай экан жамоаингиз қандай услубда ўйнайди? Ҳужумкорми ёки натижани ўйлаган ҳолда эҳтиёткорми?\n- Эртанги ўйин иккала жамоа учун биринчи навбатда натижа муҳим. Сабаби битта ўйинда барчаси ҳал қилади. Таркибимизда ўйинни ҳал қила оладиган ўйинчи йўқ, шу боис жамоавий ўйин кўрсатишимиз керак. Биринчи гол урамизми ёки баҳс охирида гол урамизми фарқи йўқ. Асосийси ғалаба учун майдонда бор маҳоратимизни ишга солишимиз керак.\n- Ҳусниддинга савол: Ҳозир "Насаф"даги ички муҳит қандай?\nҲусниддин Алиқулов: - Жамоада кайфият аъло даражада. Эртанги баҳсга ҳамма тайёр. Насиб қиласа бир бўлиб ғалаба қозонамиз деб ўйлайман.\n- ОФК кубогида муносиб иштирок этиш учун захира ўриндиғи узун бўлиши керак. Агар олдингизни танлов бўлганида қай бирини танлаган бўлардингиз: Суперлигада иккинчи ўринни олиш ёки ОФК кубогини қўлга киритиш?\n- (кулади) Ажойиб савол бўлди. Саволингизни тушундим. Агар ҳақиқатни айтадиган бўлсак кўпроқ эътиборимиз ОФК кубогига қаратилган. Ўйинлар кўрсатмоқдаки мусобақада ғолиб бўлишимиз мумкин. Албатта бу осон бўлмайди. Бекорга гапимни бошида рақиблар жиддийлашиб бормоқда деб айтмадим. Ҳар бир босқичда рақиб кучайиб бораверади. Агар танлаш имконияти бўлганида иккаласига ҳам ҳаракат қилардик. Балки саволингизни аниқ жавоб бермагандирман, аммо жавобимдан қисман қониқдингиз деб ўйлайман.\n- "Аҳал" билан ўйинда жамоа икки тўп фарқи билан олдинга чиқиб олганида бироз бўшашганди ва ҳисоб тенглашганди. Бўлажак рақиб билан баҳсдан олдин менсимаслик ҳолати йўқми?\nҲусниддин Алиқулов: - Албатта жамоани майдонга ҳурмат қилиб тушамиз.\nРўзиқул Бердиев: - Фақат "Аҳал" билан эмас гуруҳ босқичида ҳам шундай ҳолат бўлганди, бироқ ўшанда рақиблар гол ура олишмаганди. Жамоани руҳий ҳолатини меъёрида олиб бориш керак.\n- ОАВда раҳбарият футболчиларни рағбатлантириш борасида камчиликка йўл қўйгани ҳақида хабарлар чиққанди. Ҳозир бу камчиликлар бартараф қилиндими?\n- Бизда раҳбарият билан ҳеч қандай жанжалли ҳолат бўлмаганди. Ёзилган барча нарса ҳам рост эмасди. Ёзишдан олдин ўша жараёнда бўлишинг керак ва барчасидан хабардор бўлишинг керак. Тахмин қилиб ёзиш тўғри эмас.\nХави мураббийлик фаолиятидаги 7-совринни ютди. "Ал Садд" иккинчи бор Қатар амири Кубогини қўлга киритди 10\nОсиё Кубоги-2023нинг расмий логотипи тақдим этилди 6\nАсрор Алиқулов: "Сунъий майдонда ўйнаш - "Арал Самали"нинг ўйин услуби" 3\nБекзод Қодирқулов: "Ғалабага "Хоразм"дан кўра биз яқинроқ эдик" 0\n21 сен 14:16:26\nНасафга рахмат узбек футболи учун кушвотган хиссаси учун. Тошкентдан!!!\n21 сен 14:18:36\nНасафга омад Тошкентдан\n21 сен 13:57:54\nNASAF MUHLISLARI NASAF JAMOSI HAMMA JAMOLARNI YUTIB KUBOKNI OLSA BOSHQA JAMOA TANDIR KABOB QIBERASLARMI\n21 сен 15:02:19\nБу ерда Қаршининг Насаф жамоаси эмас Ўзбекистоннинг Насаф жамоаси майдонга тушади,\nОМАД ва ОЛҒА НАСАФ!!!\n21 сен 14:27:43\n"Насаф" ҳар доим Робин Гуд ролида, кўз тегмасин.\n21 сен 14:53:47\nТандир кабобни билмадиму, агар Насаф кубокни ютса, футболчиларни хаммасига Жиззах сомса жунатаман. Гапим-гам.\nЖиззахлик хакикий НАСАФ мухлиси укамизга Респект ,яшанг\n21 сен 14:07:28\nNasaf biz sen bilan miz ENASINI KOʻRSATIB CHIQARVOOOR\nHojiboyni joyi Janata boʻlsin\n21 сен 14:06:14\nzoxirshoh фойдаланувчининг фикрига жавоб бериш\n21 сен 15:48:18\nНасафга омад ёр булсин узбек мухлисларни хурсанд килишингга биз ишонамиз. Москвадан\n21 сен 14:57:33\nКелинг Азиз узбекистонлик футбол мухлислари,Узбекистон шарафи учун,квотамизда биттага булсаям жамоамиз купайиши учун Бир Тану Бир жон булиб НАСАФ жамоасини куллаб кувватлайлик.Гина гудрат ичкоралик биз узбеклар учун эмас.Олгааааа́ Насааааааф\n21 сен 14:50:18\nNASAFGA OMAD TILEMIZA OLLOH QÓLLASIN TOSHKENDAN MUHAMMADALI....\n21 сен 14:45:00\nНасаф ФК уйинчиларига Омад. Галаба козонсин. Самарканддан Салом\n21 сен 14:18:41\nХалк жамоаси НАСАФ Узбек халкини футболини рийтингини оширишига ишонамиз.Насиб килса шунда Кизилкум ва бошка жамоаларимзга хам халкаро майдонга йул очилади.Барча Узбекистон мухлислари учун хардоим НАСАФ ХАЛК ЖАМОАСИ булиб колади.Олга НАСАФ.\n21 сен 14:02:22\nНасаф худо хохласа ОФК кубогини 2-бор эгаси булади ва Узбек клубларининг ОЧЛ катнашиш имкониятини оширади, ё насиб!!! Насаф ФКга моддий ва маънавий эътибор бериб турилса ОЧЛни шу пайтгача олиб берган буларди.\n21 сен 16:28:05\nBizni OFK ga uynashimizga asosiy sababchi bu AGMK jamosi bu jamoaga alohida tashakkur bildiraman va OFK da g'alaba qozonib kvotalani kopaytirib boshqa jamoalarga ham imkon yaratib berishligini Allohdan duo qilib surayman


21 Май 13:39\nNUR-SULTAN. Кazinform – Давлат раҳбари Парламент Мажилиси раиси Ерлан Қошановни қабул қилди, дея хабар беради Кazinfornm Ақорда расмий сайтига таяниб.\nМажилис раиси Президентга депутатларнинг аҳоли билан учрашувлари якунлари ҳақида маълумот берди. Мажилис депутатлари ҳудудларда бўлиб, бўлажак референдум ва Конституцияга киритиладиган ўзгартиришларнинг аҳамиятини тушунтиришди.\nДепутатлар ҳар куни 250 тагача тадбир ўтказдилар. Меҳнат жамоалари, бозорлар, ижтимоий соҳа объектлари ва олис аҳоли пунктларида ўтказилган учрашувларда аҳоли билан очиқ фикр алмашишга алоҳида эътибор қаратилди. Умуман олганда, фуқаролар таклиф этилаётган ислоҳотларни қўллаб-қувватлаб, референдумда иштирок этишга тайёр.\nРеферендумни тушунтириш кампаниясида АMANAT партияси ҳам иштирок этди. Республика ва вилоят штаблари, барча бўғиндаги маслихатлардаги фракция депутатлари, партия ёшлар қаноти фаол ишламоқда.\nТашриф чоғида Мажилис депутатлари аҳолини ўйлантираётган долзарб масалалар юзасидан очиқ фикр алмашди. Кўтарилган барча масалалар тизимлаштирилади ва тасдиқланган алгоритмга мувофиқ Ҳукумат билан биргаликда ишлаб чиқилади.\nЕрлан Қошанов Қасим-Жомарт Тоқаевга палатанинг қонунчилик фаолияти ҳақида ҳисобот берди. Хусусан, сессия бошлангандан буён 64 та қонун лойиҳаси маъқулланиб, 51 таси кўриб чиқилмоқда. Давлат раҳбари топшириқлари доирасида ишлаб чиқилган қонун лойиҳалари шулар жумласидандир.\nПрезидентга Ҳукумат ва Ҳисоб қўмитасининг ўтган йилги республика буджети харажатлари тўғрисидаги ҳисоботини жамоат эшитишига, шунингдек, сув ресурслари масалалари бўйича Парламент эшитувига тайёргарликнинг бориши ҳақида маълумот берилди.\nМажилис раиси Президентга парламент дипломатияси соҳасидаги ишлар фаоллаштирилгани ҳақида маълумот берди. Хусусан, май ойида Қозоғистон ва Қирғизистон парламентларининг халқаро ишлар ва мудофаа бўйича тармоқ қўмиталари қўшма мажлиси Жамбил вилоятининг Кордай қишлоғидаги чегара постида бўлиб ўтди. Учрашувда Евроосиё иқтисодий иттифоқи доирасида савдо-иқтисодий ҳамкорликни, транспорт-логистика ва божхона тартибларини такомиллаштириш масалалари муҳокама қилинди.\nИюн ойида депутатлар Арманистонда бўлиб ўтадиган КХШТ Парламент Ассамблеяси Кенгаши ва Қирғизистонда Туркий тилли давлатлар Парламент Ассамблеяси Кенгаши йиғилишларида иштирок этиши кутилмоқда. Ушбу учрашувларда қонун чиқарувчи ҳокимият ва сайлов бошқаруви органлари ўртасидаги ҳамкорликни мустаҳкамлаш истиқболлари муҳокама қилинади.\n#Қабул #Мажилис #Ақорда\nПрезидент дипломатларни ҚР дипломатик хизматининг 30 йиллиги билан табриклади\n1 Арқалиқ шаҳрида 1000 нафар дўмбирачи жўрлигида қозоқ куйлари ижро этилди\n2 Қорақалпоғистонда 2 августга қадар фавқулодда ҳолат эълон қилинди\n3 FIFА ташкилотдаги коррупция учун 92 миллион доллар товон пули олади\n4 Миллий чолғуни улуғлаш - бугун қозоғистонликлар Дўмбира кунини нишонламоқда\n5 Куй санъати авлоддан-авлодга озодлик руҳини давом эттирмоқда – ҚР Президенти


Ривоят қилишларича, хитойликлар Румга, Хуросону Туронга ипак матоларини экспорт қилар экан-у, лекин ипак манбаи бўлган қурт уруғларини мамлакат ҳудудидан ташқарига чиқармас экан. Кимки қурт уруғини хорижга опчиқиб кетишга уринса, шаҳар марказида намойишкорона қатл этиларди.\nТошкентлик Азимбой Чин-Мочинга сафар қиладиган тужжорларга махфий буюртма беради: «Бир отим нос миқдорида қурт уруғи келтирсанг, қирқ туяга ортилган ипак баҳосида тилло бераман», дейди. Яширинча буюртма олган аксарият карвонбошилар Шанхайда қатл қилинади, бошқалари ичбуруқ бўлиб юртга қайтади. Охири пихини ёрган савдогар чол ҳийла ишлатиб, яъни, ичи кавак ёғочдан нақшинкор хасса ясаб, унинг учи билан кетига зарангдан тиқин тиқиб, бир отим эмас, юз отим нос миқдоридаги қурт уруғини Гоби саҳросидан омон-эсон олиб ўтиб, Сибир орқали Туронзаминга етиб келади. Бир отим носдек уруғни Азимбойга тақдим этгач, ортиб қолган тўқсон отим қурт уруғини марғилонлик ишбилармонларга сотиб юборади. Ўша-ўша ипакчилик Марғилонда равнақ топиб кетади.\nҲозир мамлакатимизда боқиладиган ипак қуртлари Bombyx moru UZ деб аталадигшан ҳашаротлар турига мансуб. Ҳар қути (19 гр.) қурт уруғидан етмиш килограммгача пилла олиш мумкин.\nИпак қурти уруғи тухумсимон, ёсмиқсимон шаклда бўлиб, унинг бир учи энсиз. 1,5Х1,1 мм катталикда. Ҳар бирининг оғирлиги 0,5=0,7 мг атрофида. Янги уруғ сарғиш ёки оқ рангда бўлади. Орадан икки-уч кун ўтгач, ранги ўзгариб пушти, бинафша ва ниҳоят, тўртинчи-бешинчи кунлари кулранг, баъзан кўкимтир тусга киради. Ипак қурти уруғи қаттиқ пўстга ўралган. Пўстнинг устида ҳаво ўтадиган йўлча бўлиб, шу йўлча орқали газ алмашиб туради. Уруғ ичида пардага ўралган сариғи бор, шу сариғ аста-секин жонланиб ҳомилага айланади.\nҚуртнинг танаси чўзинчоқ бўлиб, бош, кўкрак ва қориндан иборат. Боши унча катта эмас, у қаттиқ хитин қобиқ билан қопланган; хитин қаватнинг айрим қисмлари ўзаро чок билан қўшилган. Ипак қурти биринчи ва иккинчи ёшда қорамтир, каттароқ бўлгандан кейин оқариб кулранг тусга киради. Бошининг икки ён томонида олтитадан ёсмиқсимон қора кўзчалари, оғзининг юқори томонида кам ҳаракатли пластинкага ўхшаш тепа лаби бор. Икки ён томонида оғзини ёпиб турадиган бир жуфт юқори жағи, унинг остида бир жуфт пастки жағи ва яна қуйи жағи ҳам бор. Қурт бошининг икки ёнида мўйловлари бўлиб, улар сезиш ва ҳид билиш қобилиятига эга. Агар қуртнинг мўйловлари қирқиб олинса, қайта ўсиб чиққунча барг ўрнига бошқа нарсани еб қўйиб ҳалок бўлиши ҳам мумкин. Қуртнинг мўйлови билан Садриддин тоғанинг мўйлови бошқа-бошқа функцияларни бажаради. Садриддин тоғанинг ва умуман, жамики эркакларнинг мўйлови асосан кўрк вазифасини ўтайди, кишини аёл зотига хийла кўркам этиб кўрсатади; одам тумов бўлган пайтларида бурнидан шилимшиқ модда оқиб тушса мўйлов орасига сингиб кетиб, эгасини хижолатпазликдан асраб қолади.\nИпак қурти пилла ўраб бўлгандан икки-уч кун ўтиб семиз қуртга ўхшаб қолади. Бунда ипак қуртининг ранги ва шакли ўзгариб, ўзи ҳаракатсиз бўлиб қолади, бўйи қисқаради, танаси мумга айланади. Орадан уч кун ўтгач, қуртнинг пўсти тушади ва ғумбакка айланади. Ҳазрат Навоий айтган «Қурт жондин кечиб ипак бўлди» деган гап, аслида, қуртнинг худди шу ҳолатига тўғри келади.\nғумбаклар беш-саккиз кундан сўнг капалакка айланиб пиллани тешиб чиқади. Капалак чиқишидан аввал пилладан бўғиқ товуш эшитилади, пилла сал-пал қимирлайди. Урғочи ва эркак капалаклар, тахминан, бир хил миқдорда чиқади. Капалаклар жинсларга ажратилиб, сўнгра улар махсус идишларда — «чимилдиқ»да бир-бирига никоҳлаб қўйилади. Севишганлар чимилдиқда икки-тўрт соатдан ортиқ сақланмаслиги керак. Акс ҳолда, улар бир-бирини еб қўйиши ҳам мумкин. Уруғланган урғочи капалак алоҳида жойга олиб қўйилади, эркак капалак эса яна бир марта «ота» сифатида фойдаланиш учун ажратилиб, сўнгра маҳв этилади.\nПилладан фақат товар сифатида фойдаланиш кўзланса, пилла буғланади ва ғумбакка айланган қуртлар «газ камералари»да ўлдирилади. Сирасини айтганда, Навойи бобо тўғри айтган: ипак олиш учун қуртлар мажбуран жонидан жудо этилади. Қурт ўлдирилмаса, пиллани тешиб чиқади ва уни яроқсиз ҳолатга келтиради. Чунки тешик пиллани чуваб, ундан толасини ажратиб олиб бўлмайди; салкам бир км. узунликдаги тола ўрнига 80—90 метрлик узиқ-юлиқ лахтак чиқади, холос. Ўшанда ҳам дастгоҳ ўн марта тўхтатилиб, узилган жойи уланиши даркор. Ишчи ҳеч қачон дастгоҳни ўн марта тўхтатмайди. Ундан кўра брак пиллани ахлатга отиб юборади ва тўғри қилади. Етти-саккиз пилла чувалса, бир тола пайдо бўлади.\nПиллачилик — серташвиш соҳа. Бу соҳадан соф фойда олиш учун фақат текинга ишлайдиган қуллар меҳнатидан фойдаланиш керак. Одамларга ўтинини олиб қолиш шарти билан қурт боқтириш лозим. Шундагина пиллачиликда рентабелликка эришиш мумкин.\nПароканд ҳар бир нутқимга классик шоир-ёзувчилар меросидан чиройли цитата-иқтибослар топиб аралаштириб қўяди. Қурт ҳақидаги мисрани «Хазойин ул-маоний»дан топибди. Балли, азамат! Ўша мисрани атайлаб сарлавҳага чиқариб қўйдим. Майли, келажак авлод мани ҳам Навоий асарларини астойдил мутолаа қилган экан деб ўйлайверсин. Бир қошиқ ортиқча мой шавлани бузмайди.


Сенатор ва собиқ раис ҳамкорлиги: Қизириқда фермерларнинг ери олиб берилаётган кластер эгаси кимлиги ойдинлашди - EFFECT.UZ\nҚизириқ туманида фермерларнинг ери “SURXON COTTON TEXTILE CLUSTER” МЧЖ номидаги кластерга олиб берилаётгани маълум бўлди. Ёдингизда бўлса, бундан норози бўлган фермерлар адолат истаб, Тошкентгача боришган эди.\nШундан сўнг масъул вакиллар билан учрашув оқибатида Идоралараро комиссия тузилиб, мазкур комиссия 13 январдан бошлаб туманда ўрганиш ишларини олиб бормоқда.\n14 январь куни комиссия аъзолари, туман ҳокими ва “SURXON COTTON TEXTILE CLUSTER” МЧЖ раҳбари Саидқул Арабов иштирокида давра суҳбати ўтказилди. Кластер раҳбари фермерлар билан шартнома асосида ишлай олмаслигини таъкидлади. Бундан ташқари, ушбу йиғилишда қатнашган туман ҳокими Илҳом Юсупов фермерлар тақдири ҳақида аниқ бир жавоб бермади.\nМаълумот учун, Саидқул Арабов 2008 йилдан бошлаб 2017 йил охиригача Ўзбекистон Республикаси Ер ресурслари, геодезия, картография ва давлат кадастри давлат қўмитаси раиси лавозимида ишлаган.\nСаидқул Арабов бошқараётган МЧЖ таъсисчиси “COMPANY PETROMARUZ LIMITED” компанияси ҳисобланиб, бу компания Олий Мажлис Сенати аъзоси Муртазо Раҳматовга тегишли.\nДеярли 9 йил давомида Ер ресурслари, геодезия, картография ва давлат кадастри давлат қўмитаси раиси лавозимида фаолият олиб борган Саидқул Арабов ва Ўзбекистондаги кўплаб кластерларнинг раҳбари ҳисобланган Муртазо Раҳматовга тегишли компания айни вақтда Қизириқ туманидаги фермер хўжаликларининг фаолият олиб бораётган ерларини ноқонуний йўллар билан эгаллаши кутилмоқда.\nФермерлар фаолият олиб борадиган ерлар тақдири ҳозирча номаълум. Айтилишича, 568 нафар фермер хўжаликлари эгалик қилаётган ерларнинг барчаси туман ҳокимлиги захирасига олинган. Effect.uz журналистига маълум бўлишиича, фермерлар ижарага олган ерларнинг ҳокимлик захирасига олиниши тўғрисидаги ҳоким қарор Адлия вазирлиги экспертизасидан ўтказилмаган.\nТез орада Effect.uz интернет нашри ушбу кластерга оид батафсил маълумотларга бойитилган мақола эълон қилиши кутилмоқда.\nTeglar:Кластер, Қизириқ, Муртазо Раҳматов, Саидқул Арабов\nЭрон даҳшатли ракеталарни кўз - кўз қилмоқда. Трамп эса бундан ғазабда...


Каримовнинг гўёки вафот этгани ҳақидаги миш-мишлардан сўнг Тошкентда вазият тинч\n10:05 30.08.2016 (Янгиланган 10:20 30.08.2016)\n1 сентябр - Мустақиллик байрами арафасида Тошкент байроқлар ва байромона паннолар билан безатилган. Ўзбекистон пойтахтида вазият бир текис: ҳуқуқни муҳофаза қилиш кучлари ёхуд ҳарбийлар сони кўпайтирилгани сезилгани йўқ.\nТОШКЕНТ, 30 авг — Sputnik. Душанба куни ОАВларда эълон қилинган Ўзбекистон президентининг гўёки вафот этгани ҳақидаги хабарлардан сўнг Тошкентда вазият тинч, деб хабар қилмоқда мухбир.\n1 сентябр — Мустақиллик байрами арафасида Тошкент байроқлар ва байромона паннолар билан безатилган. Ўзбекистон пойтахтида вазият бир текис: ҳуқуқни муҳофаза қилиш кучлари ёхуд ҳарбийлар сони кўпайтирилгани сезилгани йўқ.\nҲаракат тўсилиши ҳам кузатилгани йўқ.\nПрезидент аппарати: Ислом Каримов стабил ҳолда\nМаҳаллий телеканаллар ва радиостанциялар кундалик тартибда фаолият юритишмоқда: уларда байрамолди дастурлар ва концертлар намойиш этилмоқда.\n"Фергана" нашри душанба куни кечқурун Ўзбекистон раҳбари кундуз куни инсультдан сўнг вафот этгани ҳақида хабар тарқатган эди. Ўзбекистон президенти аппаратидаги манба душанба куни кечқурун Ислом Каримовнинг аҳволи стабил эканлигини маълум қилди, ва президентнинг вафоти ҳақидаги хабарни тасдиқламади. Бу хабар ҳозирча ўз расмий тасдиғини топгани йўқ.\nЭслатиб ўтамиз, Ўзбекистон ҳукумати якшанба куни Ислом Каримов стационар даволанишга ётқизилгани, ва бу "маълум вақтни олиши" ҳақида хабар тарқатган эди. Душанба куни эрталаб Ислом Каримовнинг кенжа қизи Лола Каримова-Тиллаева ўзининг Instagram саҳифасида Президент мияга қон қуйилиши оқибатида реанимацияга ётқизилганини, аммо у кишининг ҳолати бир хилда эканлигини маълум қилди.


Футбол бўйича Жаҳон чемпионати U-20 ўтказиладиган шаҳарлар ва стадионлар\n30 май куни Янги Зеландияда 20 ёшгача бўлган футболчилар ўртасидаги Жаҳон чемпионатига старт берилди.\nКичик мундиалнинг дастлабки ўйинида майдон эгалари Янги Зеландия ёшлари украиналик тенгдошларига қарши майдонга тушишди. Ўйинда ҳисоб очилмади. Бугунги кун тақвимидан АҚШ – Мьянма, Аргентина – Панама ва Гана – Австрия учрашувлари ўрин олган.\nМазкур мусобақада Ўзбекистон вакиллари ҳам иштирок этмоқда. Равшан Ҳайдаров бошчилигидаги терма жамоа гуруҳдаги дастлабки ўйинни 1 июнь куни Тошкент вақти билан соат 09:00да бошлайди. Уларга Гондурас U-20 терма жамоаси рақиблик қилади.\nЭслатиб ўтамиз, Ўзбекистон U-20 жойлашган “F” гуруҳдан Гондурасдан ташқари Германия ва Фижи термалари жой олишган.\nҚуйида чемпионат ўтказиладиган шаҳарлар ва ўйингоҳлар ҳақида маълумот берилади.\n1. Окленд шаҳри. Янги Зеландиянинг иқтисодий пойтахтига 1840 йилда асос солинган. Шаҳар аҳолиси 1,4 млн кишини ташкил этади\nШаҳардаги North Harbour Stadium марказий ўйингоҳи 1997 йилда қурилган бўлиб, 25 317 кишини ўзида сиғдира олади.\n2. Данидин шаҳри Янги Зеландиянинг жанубидаги иккинчи оролидаги кичик шаҳарча бўлиб, бу шаҳарга 1848 йилда асос солинган. Айни вақтда бу ерда 120 минг киши истиқомат қилади.\nШаҳардаги Otago Stadium стадиони 2011 йилда барпо этилган. Бу ўйингоҳ трибуналарида 23 095 киши ўтириб, ўйинларни томоша қилиши мумкин бўлади.\n3. Нью-Плимут шаҳри Таракана туманининг маъмурий маркази ҳисобланади ва бу шаҳар денгиз қирғоғида жойлашган. Шаҳар аҳолиси 74 минг кишидан иборат.\nШаҳардаги марказий футбол стадиони Stadium Taranaki деб номланади ва бу стадион 2002 йилда қурилган, сиғими 18709 киши.\n4. Фангареи Янги Зеландиянинг энг кичик шаҳарларидан бири бўлиб, тоғ этагидаги бу шаҳар 1839 йилда барпо этилган. Айни вақтда бу ерда 54 минг киши истиқомат қилади.\nNorthland Events Centre стадиони 1965 йилда қурилган. Сиғими эса 8016 киши ҳисобланади.\n5. Ўзбекистон терма жамоаси турнирдаги илк ўйинларини ўтказадиган Крайстерч шаҳри 1848 йилда бино бўлган. Йириклиги бўйича мамлакатда учинчи ўринда турадиган бу шаҳарда 341 минг киши умргузаронлик қилади.\nМамлакатнинг энг кўҳна стадиони Christchurch Stadium 1912 йилда қурилган. Бу ўйингоҳда 17308 киши баҳсларни кузатиши мумкин бўлади.\n6. Гамильтон шаҳри 1830 йилда барпо қилинган ва ҳозирда бу шаҳарда 153 минг киши яшайди.\nДарёнинг икки ёқасидаги бу шаҳарнинг марказий ўйингоҳи Waikato Stadium 2002 йилда фойдаланишга топширилган. Сиғими - 24237 томошабин.\n7. Веллингтон Янги Зеландиянинг расмий пойтахти ҳисобланади. Бу шаҳар орол ичкарисидаги кўл атрофида 1840 йилда барпо бўлган. Шаҳар аҳолиси 393 мин киши.\nWellington Regional Stadium ўйингоҳи 2000 йилда қурилган бўлиб, 35187 нафар томошабин учун мўлжалланган.


Ҳар бир ўғил-қиз ҳеч бўлмаса битта чолғу асбобини чалишни билишини истардим – Президент » Sangzor.uz - Жиззах янгиликлар портали\nSangzor.uz - биз сизга яқинмиз! » Ўзбекистон » Ҳар бир ўғил-қиз ҳеч бўлмаса битта чолғу асбобини чалишни билишини истардим – Президент\nАввалроқ, Ўзбекистон Президенти Шавкат Мирзиёев Сергели туманига ташриф буюргани ҳақида хабар берган эдик.\nТуманга ташрифи давомида давлат раҳбари туманнинг 5А мавзесида жойлашган 329-умумий ўрта таълим мактаби фаолияти билан танишди..\nМаълумки, мазкур туманда кўп қаватли уй-жойлар бунёд этилиб, аҳоли сони ошиб бормоқда. 2019 йилда бу ерда тўртта янги мактаб барпо этиш ишлари бошланган эди. Ҳозирда уларнинг иккитаси қуриб битказилди. Янги ўқув даргоҳлари тумандаги болалар ва ўсмирлар ҳамда ота-оналар учун муносиб совға бўлди.\n"Ўғил-қизлар ҳунар ўрганса, ўзига ишончи ортади, дунёқараши ҳам ўсади, ота-онасининг ҳам кўнгли тўқ бўлади. Кейинчалик ижтимоий муаммоларни бартараф этишга маблағ сарфламаслик учун бугун шу маблағни мактабларга беришимиз керак. Болаларимизни ватанпарвар, жамиятга керакли инсон қилиб тарбияламасак, келажакка хиёнат қилган бўламиз", дейди Шавкат Мирзиёев.\nМаълумки, Президент ташаббуси билан мактаб дастурига шахмат сабоқлари киритилган эди. Мусиқа хонаси билан танишувда яна бир шундай таклиф билдирилди.\n"Ҳар бир ўғил-қиз ҳеч бўлмаса битта чолғу асбобини чалишни билишини истардим", дейди давлат раҳбари.\n2019 йили 23 августда ўтказилган йиғилишда Президент Шавкат Мирзиёев мактаб таълимини ривожлантириш буюк умуммиллий мақсадга, умумхалқ ҳаракатига айланиши зарурлигини таъкидлаган эди. Сўнгги уч йилда мамлакатда 160 дан ортиқ умумтаълим маскани қурилди, ўнлаб ихтисослаштирилган мактаблар ташкил этилди. Ўқитувчиларнинг иш ҳақи ўртача 2,5 баробар оширилди. Буларнинг барчаси таълим сифатини кўтаришга, педагогларнинг жамиятдаги обрў-эътиборини кучайтиришга хизмат қилмоқда.


Ўзбекистонда назорат органларининг ноқонуний текшириш ўтказган ходимлари жавобгарликка тортилди\n21:40 / 19.11.2015\nИқтисодиётимизнинг муҳим таянчига айланиб бораётган тадбиркорларнинг эркин фаолият юритиши учун барча зарур шарт-шароит таъминлаб берилмоқда. Айниқса, соҳа вакиллари фаолиятини текшириш тизими тубдан такомиллашмоқда.\nПрезидентимиз Ислом Каримовнинг 2015 йил 15 майдаги “Хусусий мулк, кичик бизнес ва хусусий тадбиркорликни ишончли ҳимоя қилишни таъминлаш, уларни жадал ривожлантириш йўлидаги тўсиқларни бартараф этиш чора-тадбирлари тўғрисида”ги фармони шу мақсадга хизмат қилаётир.\nФармонга мувофиқ текширишлар ўтказиш тартиби, режали текширишлар даврийлиги, текшириш ўтказиш муддати тубдан такомиллашди. Текширишлар ўтказиш муддатини камайтириш ва такрорий текширувларнинг олдини олиш мақсадида уларнинг даврийлиги бирхиллаштирилди. Натижада тадбиркорлик субъектларида ўтказилаётган текширишлар янада қисқарди.\n“Текширишларнинг камайгани тадбиркорларнинг вақтини беҳуда олиш, кайфиятига салбий таъсир кўрсатиш каби ҳолатларга барҳам бериб, уларнинг самарали фаолият юритиши учун янада кенг имкониятлар яратаётир, – дейди Ўзбекистон Республикаси Давлат солиқ қўмитаси бошқарма бошлиғи, Назорат қилувчи органлар фаолиятини мувофиқлаштирувчи республика кенгаши котиби Эркин Жўраев. – Кенгаш томонидан тадбиркорлик субъектларида ўтказилаётган текширишлар доимий назоратга олинган. Кенгаш ҳузурида Бош прокуратура, Адлия вазирлиги, Давлат солиқ қўмитаси ва Савдо-саноат палатаси вакилларидан иборат ноқонуний текширишларни ўрганиб бориш бўйича ишчи гуруҳ ташкил этилган. Мазкур гуруҳ томонидан ҳар ой якуни бўйича аниқланган ноқонуний текширишлар мониторинги юритилмоқда. Назорат қилувчи органларнинг ноқонуний текшириш ўтказган мансабдор ходимлари ва тузилма раҳбарларини жавобгарликка тортиш бўйича тегишли вазирлик ва идораларга тақдимномалар киритилмоқда”.\nЖорий йилнинг сентябрь ойида аниқланган ҳолатлар таҳлилига назар ташласак, Тошкент шаҳрининг Учтепа ва Миробод туманлари давлат санитария-эпидемиология назорати марказлари ходимлари Д.Қосимова, Х.Олимбоева, О.Эшмуҳамедов ва А.Тожиниёзова тадбиркорлик субъектларида ноқонуний текшириш ўтказган. Бу бўйича Ўзбекистон Республикаси Соғлиқни сақлаш вазирлигига тақдимнома киритилган. Қонунбузилишига йўл қўйган бу шахслар эгаллаб турган лавозимларидан озод этилган.\nҚўл остидаги ходимларнинг фаолиятини назорат қилмаганликлари оқибатида ноқонуний текшириш ўтказилишига шароит яратиб бергани учун Тошкент шаҳар давлат санитария-эпидемиология назорати маркази томонидан Учтепа тумани маркази бош врачи Н.Саидовага нисбатан ўртача ойлик иш ҳақининг ўттиз фоизи миқдорида жарима жазоси тайинланди. Миробод тумани маркази бош врачи Ж.Воҳидов ва Яккасарой тумани маркази бош врачи Ф.Бозоровга “ҳайфсан” интизомий жазоси қўлланилди.\nАндижон тумани ички ишлар бўлими ёнғин хавфсизлиги бўлинмаси бошлиғи Н.Олимов ҳам тадбиркор фаолиятини ноқонуний текширган. Бу ҳақда Ички ишлар вазирлигига киритилган тақдимномага асосан ҳуқуқбузарга “қаттиқ ҳайфсан” интизомий жазоси берилган.\nҚорақалпоғистон Республикаси ва Тошкент шаҳар табиатни муҳофаза қилиш тузилмаларининг тегишли буйруқлари асосида А.Рейимов, М.Сейитов, А.Рўзиев ноқонуний текшириш ўтказилишига йўл қўйган. Табиатни муҳофаза қилиш давлат қўмитасига киритилган тақдимномага мувофиқ уларга “ҳайфсан” интизомий жазоси қўлланилган.\nМазкур ишчи гуруҳ ташкил этилганига беш ойдан кўпроқ вақт ўтди. Шу даврда ноқонуний текшириш ўтказган назорат органларининг 49 ходими жавобгарликка тортилди.\nБир сўз билан айтганда, тадбиркорга нохолис кўз билан қараганларга, уларга халақит берганларга жазо муқаррар.


Вьетнамда беморнинг қорнидан 18 йил аввал унутиб қолдирилган жарроҳлик асбоби чиқариб олинди\n10:00 / 04.01.2017\nВьетнамда шифокорлар беморнинг қорнидан жарроҳлик қисқичини чиқариб олишди. У бошқа тиббиёт ходимлари томонидан 18 йил аввал ўтказилган амалиёт вақтида унутиб қолдирилган, деб хабар беради Би-би-си.\nVTV1 маҳаллий телеканали шифокорлар ва Ма Ван Нят исмли 54 ёшли вьетнамликдан қисқача интервью олишди. Эркак автомобиль ҳалокатидан сўнг касалхонага олиб келинган ва шифокорлар рентген жараёнида ичаклар ёнида металл буюм борлигини аниқлашган.\nМа Ван Нятнинг сўзларига кўра, 15 сантиметрли асбоб 1998 йилда унинг қорнида ўтказилган амалиёт давомида унутиб қолдирилган бўлиши мумкин.\nБеморнинг ўзи эса организмидаги бегона асбоб сабаб ҳеч қачон ўзини ноқулай ҳис қилмаганини маълум қилди. Бироқ, сўнгги бир неча ойда унинг қорнида кучли оғриқлар пайдо бўлган ҳамда улар оғриқни қолдирувчи воситалар қабул қилганидан сўнг ҳам кетмаган.\nЖарроҳлик қисқичини чиқариб олиш бўйича амалиёт уч соат давом этди. Ма Ван Нятни операция қилган шифокорнинг таъкидлашича, асбобнинг қулоқчалари кўп йиллар давомида занглаб кетган ва ички аъзоларга ёпишиб қолган.\nВьетнам соғлиқни сақлаш вазирлиги Ма Ван Нятни 1998 йилда жарроҳлик амалиётидан ўтказган клиникадан ҳодиса юзасидан ҳисобот тақдим этишни талаб қилди. Клиника директори эса тиббий ёзувлар 15 йилдан ортиқ сақланмаслигини маълум қилиб, вьетнамликнинг қорнида айнан ким қисқични унутиб қолдирганини аниқлаш қийин кечишини айтиб ўтди.\nВьетнамда илк марта Ўзбекистон маданияти кунлари ўтказилди (фотожамланма)\n23:03 / 20.04.2018\nВьетнамда эски батарейкалардан қаҳва тайёрлаган корхона аниқланди\n20:18 / 18.04.2018\nАрнольд Шварценеггер шифохонани тарк этди\n07:49 / 07.04.2018


Куртуа Зидан билан қандай муносабатда эканини айтди\n30 декабрь, 2020, 13:52\nТеглар:Тибо Куртуa | Реал | Зинедин Зидан\nУлар гаплашиб олган.\n"Реал" дарвозабони Тибо Куртуа жамоа бош мураббийи Зинедин Зидан билан ўзаро муносабатлари қандай экани ҳақида гапириб ўтди.\n“Зидан дарвозабонларни тез-тез алмаштириб туради, бу барчага маълум. Аммо бунинг муносабатларимизга алоқаси йўқ. Ҳа, биз муносабатларни мукаммал бошламадик, кичик совуқчилик ҳам бўлган. Буларнинг барчаси аввал бирга ишламаганимиз билан боғлиқ.\nБиз ўтган йили ёзда гаплашиб олганмиз ва у менга нега ишончсизлик билдираётгани сабабини тушуниб етган. Ҳозир мураббий билан ҳаммаси жойида. Зидан – ажойиб мотиватор, унинг хотиржамлиги ўзига ишонч бағишлайди”, - деди бельгиялик посбон.\n“Реал”да ўзгариш кутилмоқда. Зиданнинг ўрнини ҳеч ким кутмаган мутахассис эгаллайди\nЗиданнинг шогирди иккита таклиф олди


“Бизнинг лотинчамиз қандай бўлади?”\nҚозоғистон Республикаси ўзбекларининг “Дўстлик” ҳамжамияти раиси\nТуркистон вилоят ўзбек этномаданият бирлашмасининг раиси\n“Жанубий Қозоғистон” вилоят ижтимоий-сиёсий газетаси бош муҳаррири\nБиз “Жанубий Қозоғистон” газетасининг 2018 йил 2-июндаги 61-сонида чоп этилган “Бизнинг лотинчамиз қандай бўлади?” мақоласини ўқиб чиқдик. Мақола муаллифи, Кентов шаҳар ўзбек этномаданият бирлашмаси раиси Ҳошимжон Абдувалиев бугунги куннинг долзарб масаласини кўтарибди. Барча ёзилган фикрлар халқимизнинг замон талабларига мувофиқ ҳамда тўғри айтилган.\nҲозирги вақтда Марказий Осиё мамлакатларида истиқомат қилувчи этник ўзбеклар ҳар бири ўз ҳолича лотин ёзувига асосланган алифбони ўзлаштириб олаверса, нима бўлади? Айниқса, бу муаммо биз, Қозоғистон жануби ўзбекларига оғриқли. У ёқдан ўзбек тилидаги (адабий, техник, тиббий ва ҳоказо) китоблар олиб келинсаю, ўқий олмасак, ўқувчиларнинг аҳволини тасаввур қиляпмизми?\nҲозир Қозоғистон ва Ўзбекистон ўртасида ўзаро келишувлар асосида кўп тадбирлар амалга ошмоқда. Маданий ва адабий ҳамкорлик, Қозоғистонда Ўзбекистон йили, Ўзбекистонда Қозоғистон йили ўтиши муносабати билан амалга оширилаётган тадбирлар кўпчиликни қувонтиради. Ваҳоланки, икки элда истиқомат қиладиган бир миллатнинг икки хил ёзуви қийинчилик туғдириши, табиий ҳол. Қозоғистондаги ўзбек ёшларининг Ўзбекистонда, Ўзбекистондаги қозоқ миллатига мансуб ёшларнинг Қозоғистонда таълим олишлари учун имкониятлар яратилмоқда. Лотин ёзувига асосланган алифбо бир хил бўлса, ёшларимиз келажакда қийналишмайди.\nШу каби, Марказий Осиёдаги қўшни давлатлар ҳам бу ижобий йўлни қўлласалар маданий ва маърифий тараққиётга ҳисса қўшган бўлардилар. Қозоғистон ўзбеклари учун Ўзбекистонда ҳозир қўлланилаётган лотин ёзувига асосланган алифбо жорий этилса, мактаб дарсликлари ва китобларни янги алифбода чоп этиш масаласи ҳам ўз вақтида ечимини топарди, деган фикрдамиз.\nҚозоғистон Ёзувчилар уюшмаси аъзоси, меҳнат фахрийси.\n“Жанубий Қозоғистон” вилоят ижтимоий-сиёсий газетасининг жамоатчи мухбири, меҳнат фахрийси.\n“Чимкент” ижодий уюшмаси раисининг ўринбосари, “Истеъдод” адабий бирлашмаси аъзоси, меҳнат фахрийси.\n“Чимкент” ижодий уюшмаси аъзоси, меҳнат фахрийси.\n, 2018-12-10, 10:07 308


Астрономлар галактикамизда яширинган қора туйнукни топишди » Ўзбекистон янгиликлари – Zamin.uz\n01 март 2019, 18:13\nЯпония миллий астрономия обсерваторияси (NAOJ) олимлари Сомон йўлида, Ердан 25 000 ёруғлик йили узоқлигида қора туйнук борлигини аниқлашди. Бу ҳақда «Хабар» нашри маълум қилди.\nҚора туйнуклар — исталган материяни абадий ютиб юборувчи жуда кучли гравитацияга эга объектлар. Ҳатто ёруғликни ҳам ютгани боис, уларни кўриш имконсиз. Олимлар буни фақатгина қора туйнукларнинг қўшни объектларга таъсири орқали илғашади, холос.\nБу сафар галактикамиз марказида, Ердан 25 000 ёруғлик йили масофасида жойлашган Ўқотар юлдуз туркуми яқинида шубҳали ҳаракатланаётган газ булути япон олимлари эътиборини тортди. Энг янги «ALMA» телескопи ёрдамида кузатишса, газ булути кўринмас улкан объект, афтидан қора туйнук, атрофида айланмоқда.\nЭнг қизиғи, қора туйнук ноодатий — тахминан 30 мингта Қуёш массасига эгалиги тахмин қилиняпти. Одатда қора туйнуклар анча кичик ва енгил (5 та Қуёш массаси) ёки ўта оғирдир — гигант қора туйнуклар Қуёшдан миллионлаб маротаба салмоқлироқ бўлиши мумкин.\nЯнгиликлар » Дунё » Астрономлар галактикамизда яширинган қора туйнукни топишди\n18:18 Янги “Қора кийимли одамлар” пайдо бўлди


Туркия Қора денгизга олиб келинган сайёҳлар учун камида 6 минг доллар тўлайди\n14:40 / 21.02.2017\nТуркия Қора денгиз қирғоқларига келган ҳар бир чартер рейс учун камида 6 минг доллар тўлайди. Республика ҳукумати сайёҳларни дам олишга йўллаётган туроператорлар ва авиакомпанияларни субсидиялаш дастури географиясини кенгайтирди. Россия туроператорлари ассоциациясининг хабар беришича, янги рўйхатга Қора денгиз ва Ўрта ер денгизи қирғоқлари ҳудудидаги яна 12 аэропорт киритилган.\nДастур шартларига кўра, камида 100 йўловчиси бўлган ҳар бир чартер рейс учун ташкилотчиларга Туркиянинг Туризм ва маданият вазирлиги томонидан 6 минг доллардан берилади. 150 кишидан ортиқ рейсларда эса бу сумма 30 фоизга оширилиши мумкин.\nСубсидиялар, хусусан, Қора денгиз провинциялари ҳисобланган Трабзон, Орду-Гиресун, Чаршамба (Самсун), Денизли, Испарта ва Эскишеҳирга тегишли. Бунга қадар туроператор ва авиакомпаниялар Анталья, Алания, Даламан, Бодрум, Измир ва Кютахьяга амалга оширилган чартер рейслар учун пул олиб келишган.\nТуркия Қора денгиз чартер рейслар субсидия


Мантиқсиз жой номлари қачон ўзгаради?\nВодий томонга отланган йўловчилар бир дастурхон атрофида суҳбатлашиб қолишди:\n— Қаерга кетяпсиз?\n— Бўғозтеракдан Лаббай тоғага кетяпман, — дея жавоб берди йўловчилардан бири.\n— Калака қиляпсизми? — қовоқлари ўйилди Сирдарёдан водийга йўл олган йигит...\nАлбатта, юқоридаги каби ҳолатларга кўпчилигимиз дуч келганмиз. Айрим жой номларини эшитганимизда бироз кулгули, биров эриш туюлгани ҳам бор гап. Бироқ унутмаслик керакки, ҳар қандай жой номи унинг табиий ва жойлашув шароити, ўзига хос хусусиятлари, ҳудуддаги одамлар турмуш тарзидан келиб чиқиб номланади. Шундай бўлсада айрим қишлоқ ва маҳалла номлари борки, бугунга келиб ўзгартиришни талаб қилади.\nЖумладан, “мохов” сўзи бирор уруғдан ажралиб чиқиб, яйдоқ далада оиласи билан ерлашган одам “мохов” ёки “яккамохов” деб юритилган. У яшаган жойда секин қишлоқ пайдо бўлиб, “Мохов қишлоқ” деб атала бошланган. Тўғри, бунинг изоҳи бор. Аммо нега шу ҳудуднинг бошқа ўзига хос хусусиятлари бўла туриб, ҳанузгача “мохов” деб номлашимиз лозим. Ёки бўлмаса тулки қишлоғида яшайдиганларни “тулкиликлар” деб аташлари уларнинг кўнглига оғир ботмайди деб ўйлайсизми?\n“Галаботир”, “Галатентак”, “Галадевона” номлари билан аталувчи ҳудудлар эса Ўрта Осиё арабларининг тўплари (галалари) билан боғлиқ дейишади. “Тентак” ва “девона” сўзлари бу ўринда салбий маънода қўлланмаслиги мумкин, аммо юқорида айтганимиздек, ҳаммага тушунтириб юргандан кўра, чиройли номга алмаштирган яхшироқ. Худди шундай Қашқадарё вилояти Чироқчининг Сарсон, Самарқанд вилояти Нуробод туманининг Товуқбулоқ, Қорақалпоғистоннинг Ешкиулгеч, (эчки ўлган), Ашаул (оч қишлоқ) қишлоқлари номини ўзгартирадиган пайт келмадимикан?\nЯланғоч — яланглик демакдир\nАйрим топонимик сўзларда ўлка табиатининг кўпгина хусусиятлари, этнографияси, асрлар давомида мамлакатда рўй берган тарихий, ижтимоий-иқтисодий ва сиёсий ўзгаришлар акс этган бўлади. Шу боис, топонимик номларни тушуниб-тушунмай, улардан уялиш ярамайди. Масалан, айрим ҳолларда пойтахтимиздаги Яланғоч даҳаси, “Яланғочота” маҳалласи номи борасида баҳсларга гувоҳ бўламиз. Маҳмуд Қошғарийнинг «Девону луғатит турк» асарида эса «Яланғоч» — теп-текис, яланглик, яъни очиқ жой деган маънони англатиши қайд этилган.\nЁки бўлмаса, Эски жўва бозори номини оладиган бўлсак, маълумотларга кўра, турли томонларда Тошкентга ташриф буюрган савдогару элчилар, дарвешу мусофирлар шаҳарнинг қайси дарвозасидан киришмасин, шу бозор томон йўналган. Шаҳарнинг марказий бозори Эски Жўва (аслида-Иско Жўба), яъни юқори катта (жаҳон) бозори деб юритилган.\nМирзо Улуғбек туманида “Олтинтепа” ва “Катта Олтинтепа” маҳаллалари номини эшитган киши ҳам бу ерда олтин топилган тепалик бўлса керак тахминга боради. Аслида-чи?\n— Маҳалламиз ҳудудида илгари жуда кўп тепаликлар бўлган, — дейди йиғин масъул котиби Диёра Дадажонова. — Аммо олтинпепа дейилиши олтин сўзи билан боғлиқ эмас. Айни пайтда ҳам бизнинг ҳудуд атрофдаги маҳаллалардан анча тепаликда жойлаган. Шу боис “олд” яъни олди, янада юқори тепа маъносида қўлланилган. Яна бир манбааларга кўра, тепаликлардаги соф, ранги ҳам сариқ тупроқ ҳудуддаги ғишт заводи учун хом-ашё вазифасини ўтаган. Бир сўз билан айтганда, тупроқ олтинга тенглаштирилган.\n“Beauty” бўлса харидорлар кўпроқ бўладими?\nБугунги кунда нафақат пойтахтимизда балки чекка-чекка қишлоқларда ҳам хориж тилида номланган тўйхона, хизмат кўрсатиш шохобчалари, дўконларга кўзимиз тушади. Айримлар тадбиркорликни йўлга қўяр экан, хорижий номлардан фойдаланиш харидорларни ўзига кўпроқ жалб этади, деб ўйлайди. Аслида эса “Нурафшон”, “Тошкент”, “Умар Ҳайём”, “Ялпиз”, “Анор”, “Тумор”, “Эски шаҳар” каби миллий номлар билан аталган ресторану кафеларнинг мавқеи, машҳурлиги ажнабий сўзлар билан аталганлардан кам эмас. Шу маънода дўконларимизни “Market”, “Гўзаллик салони”ни “Beauty”деб номлаш ўрнига, уларни ўз номи билан атасак, бизнингча, ҳеч қандай муболаға бўлмайди.


Осиё ўйинлари. Омадой Отақўзиева оғир атлетикада кумуш медаль соҳиби бўлди - Халқ сўзи\nОсиё ўйинлари. Омадой Отақўзиева оғир атлетикада кумуш медаль соҳиби бўлди\n14:20 26 Август 2018 Спорт\nИндонезиянинг Жакарта ва Палембанг шаҳарларида бўлиб ўтаётган XVIII Осиё ўйинларининг оғир атлетика мусобақаларида иштирок эттган Ўзбекистонлик оғир атлетикачи Омадой Отақўзиева кумуш медаль соҳибига айланди.\n-75 кг вазн тоифасида баҳсларда иштирок этган Отақўзиева даст кўтаришда 101 кг, силтаб кўтариш баҳсларида эса 136 кг, жами 237 кг натижани қайд этган ҳолда иккинчи бўлди. Биринчи ўрин шимолий кореялик Рим Жонг Симга насиб этди, у 263 кг (116+147) натижа кўрсатди. Учинчи ўринни 236 кг (106+130) натижа билан жанубий кореялик Мин Ҳи Мун эгаллади.\nУшбу натижа Ўзбекистон спорт делегацияси ҳисобидаги медаллар сонини 25тага етишига сабаб бўлди. 5та олтин, 11та кумуш ва 9та бронза медалларига эга бўлган Ўзбекистон терма жамоаси умумий рейтингда 10-ўриндан жой олган.